Eun dreuflezen da Baol gornek - Wikimammenn\nEun dreuflezen da Baol gornek\nTi moulerez Sant-Gwilherm, 1909 (p. 37-42)\n◄ Ar groazig vruzunet Eun dreuflezen da Baol gornek Labour ar beleg ►\nEur wech ez oa, eur wech n’ez oa ket, hag eur wech ez oa bepred. Eur wech eta ez oa eur paotr, Yan e hano, ha n’en doa ken madou er bed-ma nemet Janed e wreg, eun ti dioc’h ferm, hag eur c’hardi e leac’h ma tastume e loenedigou. Daoust d’o nebeut a zanvez, an daou bried yaouank a yoa meurbet eürus, ha n’o doa ken aon nemet e tevje o zi, e kouesche ar c’hlenved war o chatal, hag e teuje… an diaoul davit o ene.\nAr c’hlenved ne gouezas ket war ar chatal ; an tan-gwal avat a deuas, hag an diaoul ive.\nEun nosvez, epad ar goanv, edont kousket kalet o daou, hag e reant huvreou dudius. Yan a wele d’ezan eur verc’hig eus ar c’hoanta, henvel mil ouz he mamm Janed, ha Janed a grede d’ezi kaout eur paotrig brao-tre ha ken henvel ouz e dad ! Eun trouz bras a reas d’ezo dilammat eus bro an huvreou. Klevet a reant, a-dost d’ezo, evel roc’hel eun den dishalanet, hag ive strakadennou spontus hag a rea sonjal er paour kez tud taget gant eur paz ha ne zistag ket diouto.\nYan a zavas hag a yeas en eul lamm betek ar prenestr koad.\nAr c’hardi, eun tammig disparti etrezan hag an ti, ar c’hardi, tra heuzus ! a yoa krog an tan gwall ennan, eun tan spontus da welet, dreist-oll e kreiz annoz. Ar roc’hel a grede d’ezo klevet e oa trouzan tan, hag ar strakadeg an doen hag an treustou o terri dindan nerz an tan.\nLakaat e lerou, redek d’ar c’hraou, digeri an nor ha leuskel da vale an denvedigou paour hanter-varo gant ar spont, an dra-ze oll a oe great, me lavar d’eoc’h, e berr amzer. Poent bras e oa. Ma vije digouezet eur c’hard-eur divezatoc’h e oa great gant e chatal, ar mogeriou a goueze en o foull.\nYan a zirollas da ouela o welet eur seurt darvoud. N’en doa asurans ebet ouz an tan-gwall, kredabl eo ; da vihana ar paperou koz n’eus hano ebet ganto diwar-benn an dra-ze, abalamour, mar vat, n’oa ket c’hoaz eus ar seurt emgleviou d’an ampoent.\n— « An diaoul, m’hen argas ! eo a zo, kredabl, o c’hoari e benn ! » a lavaras Yan o chacha war e vleo.\n— « Ya, me eo, hag evit rei skoazel d’it, mar ’c’h eus c’hoant ! » a lavaras ive kerkent eur vouez meurbed dichek.\nAn diaoul du, seac’h ha lous, a yoa eno, soun en e zav, evel eur berchen, war relegou ar c’hardi. Yan a anavezas mat anezan dioc’htu. Sonj en doa da veza gwelet e skeuden en eul levr koz. Hag hen da lammat e dok diwar e benn.\n— « Perak e ouelez, ginaoueg ? » eme an diaoul d’ezan.\n— « Siouaz ! n’em eus nemet re a leac’h da ouela, pa ’ma va c’hraou, va holl feadra o tevi. »\n— « O tevi ?… Peuh ! eur stal gaer !… Me a zo o tevi abaoue pell bras a zo, ha n’oun ket c’hoaz rostet. Asa ! greomp, mar kerez, eur marc’had… N’e ket ’ta ?… Me a zo eun diaoul madelezus kenan e-kenver an dud. Setu erru an deiz, hag arabat e ve d’in beza war douar ar re veo pa zavo an heol ; dont a rin avat en noz a zeu, ha neuze, m’hen tou dre va c’herniel, araok m’en devezo kanet ar c’hilhog, eur c’hardi nevez a vezo savet eun tamm mat kaeroc’h eget egile. »\n— « Re vadelezus eo ez oc’h, aotrou, ha n’ouzon penaos… » — « O, me o ar, me ! Eur mab ac’h eus ? »\n— « N’em eus ket, siouaz ! »\n— « Eur verc’h ? »\n— « Kennebeut ! »\n— « Dimezet out ? »\n— « Ya, Aotrou, d’eur wreg yaouank a zeitek vloaz, koant evel eur rouanez. Kenan e kar ac’hanoun, hep fougeal… »\n— « Mont mat a ra an traou ganeomp, eme an drouk-spered o c’hoarzin fall ; hê ! hê !… Eur bugelig ho pezo marteze dizale… Evit ar c’hardi a zavin d’it e roi d’in ene da vugel a zeuio ?… Talvezout a ra, ha ne gav ket d’it ? »\n— « Aotrou, eme Yan, mont a ran da c’houlen ali va gwreg. »\n— « Tra ! tra ! Lavar ya pe nan dioc’htu. »\n— « Ya eo neuze, eme Yan o stoui e benn. »\nAn heol a yoa o sevel, hag an diaoul a yeas huit en eur vogeden.\nAn deiz a dremenas, ha Yan n’en doa c’hoaz lavaret netra d’e wreg eus ar pez a yoa bet etrezan hag an diaoul. Glac’haret bras e oant o daou, hen abalamour m’en doa gwerzet eun ene d’an diaoul, hi abalamour d’ar c’hraou devet ha d’al loened a jome evel-se hep goudor.\nE-kreiz an noz e oent dihunet adarre gant eun trouz spontus. N’oa ket a dan en dro-ma, nak a strakadeg ken nebeut. Klevet a read avat ar vein o sevel hag o koueza war ar plankennou, tud war vale o sevel skeuliou oc’h ar mogeriou, ha, dreist pep tra, eur vouez, mouez eun daoned o youc’hal evel ma c’hell ober Lusifer, prins an drouk-sperejou : « Buanoc’h !… Buanoc’h c’hoaz !… »\nSatan eo a yoa oc’h ober hervez e lavar.\n— « Petra ’zo ’ta Yan ? » eme Janed dare da zevel eus he gwele.\n— « Netra ! »\n— « Mar deo gwir ! »\nN’helle mui nac’h pelloc’h. Nak a daoliou golvez a yoa o vont da goueza warnan ! Nak a glemmou, a youc’hadennou mantret ez ea da glevet !…\nHa padal ne oe netra eus an traou-ze holl ; en eneb eo. Janed a zirollas da c’hoarzin !\n— « N’eus ken ? emezi. Lavaret ec’h eus araok ma kano ar c’hilhog, pe ne vezo netra c’hreat ?… »\n— « Ya, teir gwech siouaz ! ya, evel-se en deus lavaret. »\n— « Mat tre ! Ro d’in al letern, ha kerz da gousket e peoc’h. »\nO veza kemeret he dilhad war c’horre ez eas da graou ar yer, al letern war elum ganti en he dourn. Ar c’hardi a yoa savet uhel, n’oa ket echu evelato, pell arc’hano !\nJaned a gavas an diaoul, war he hent.\n— « Salud d’eoc’h, aotrou ’n Diaoul, emezi, ha penaos ema ar bed ganez ? »\n— « Ha te, piou out-te ? »\n— « Me eo Janed, gwreg Yan, hep m’am befe an distera c’hoant da roi dourn d’eoc’h !… »\n— « Plac’h divezet ! Livirit d’in ’ta, gwaperez daonet, bigodez aheurtet, pegement hoc’h eus gouelet p’ho peus klevet pe seurt marc’had a zo bet etre hoc’h hini koz ha me, Satanaz, prins an drouk-sperejou. Ha gouzout a rit-hu e vezo d’in ho kenta ganet, plac’h pe baótr, evit beza eun daonet eveldoun ? »\n— « Ha gouzout mat a reomp, eme Janed, ha daoust da-ze n’em eus ket gouelet. N’eo ket avat ma vije plijadurus roi e vugale d’eun aotrou vil eveldoc’h, mes petra ’m bije me gounezet a ouela hag o klemm ? Daoust ha gallout a rea Janed dizober a peza zo bet great gant Yan ? »\n— « A zo gwir ha lavaret mat, komerez, a respontas an diaoul. Kendalc’hit, he ho ped, gant an hent-se, hag e teuot eun dervez da luskellat ho krouadur pe da zerc’hel kompagnunez d’ezan da Ger-Satan. Rak, klevit mat, ho krouadur a vezo eun drouk-spered. Setu ar c’hardi o vont da veza peur-echuet. Abenn eun hanter-eur e vezo great al labour, hag ar c’hilhog n’en devezo ket c’hoaz kanet. »\n— « Ha kredi a rit-hu an dra ze ? eme Janed. Me oar petra ’meus da ober, ha fizians am eus e kano va c’hilhog araok ma kav d’eoc’h. Great em eus bremaïk eur beden ver… »\n— « Ha da biou ’ta ? » a c’houlennas an diaoul. »\n— « O n’eo ket d’eoc’h-hu ; n’ho pije ket va selaouet. Hep kasoni, aotrou ’n Diaoul, e lezan ac’hanoc’h, hag hep lavaret kenavo an disro ebet. »\nSatan a zizroas da gaout e labourerien, ha Janed a yeas eus he zu, o lavaret : « Araok m’en devezo kanet ar c’hilhog ! »\nEn eur c’horn eus, ar porz ez oa eur c’hilhog a bouez o chom en eun toullig lochen goad.\nJaned a gerzas di ; bouta reas an nor gant eun taol glin, ha neuze e skoas sklerijen al letern war an dihuner-mintin kousket kalet e tenvalijen an noz.\nAl loen kez a zihunas en eun taol krenn, dallet gant kement a sklerijen ; hag, o kredi edo an heol o para, ec’h astennas e c’houzoug da gana kanaouen an deiz.\nEur youc’haden skiltrus leun a gounnar a oe klevet neuze, ha prestik goude, trouz goloet eun niver bras a dreid o vale war an douar kalet.\nAn diaoul tapet a-zoare a derc’he, hag e vicherourien a yea, lostek war e lerc’h.\nAr c’hardi a jome en e zav, diazezet mat, n’oa ket avat peur echuet, Pemp minut divezatoc’h, an ifern a vije bet trec’h.\nAdtapet diwar « https://br.wikisource.org/w/index.php?title=Eun_dreuflezen_da_Baol_gornek&oldid=157943 »\nKemmoù diwezhañ degaset d'ar bajenn-mañ d'an 7 Ebr 2020, da 13:57.


Leonor Foix - Wikipedia\n(Adkaset eus Leonor de Foix)\nLeonor Trastamara hag Evreux, pe Leonor Iañ Navarra, ganet en Olite e 1426, ha marvet e Tudela e 1479, a voe infantez Aragon ha Navarra, kontez Foix dre he dimeziñ (1441-1472), gouarnerez (adalek 1455) ha rouanez Navarra a anv (1464–1479) ha rouanez Navarra da vat e-pad teir sizhun (28 a viz Genver - 12 a viz C'hwevrer 1479).\nPevare bugel ha trede merc'h an infantez Blanca Iañ Navarra (1385-1441) e oa. He mamm a voe rouanez Navarra eus 1425 betek he marv e 1441. He zad Juan II Aragon (1398-1479), a oa eil pried he mamm, a oa roue dre zimeziñ. Da varv e wreg rouanez avat e tlee ar gurunenn mont gant e verc'h henañ Blanca Aragon, pe Blanca II Navarra(1424-1464). Dre laer eo e kemeras Juan kurunenn Navarra e 1441 ha perzh a gemeras Leonor e gwalldaol he zad.\nE 1458 e teuas da vout roue kurunenn Aragon ouzhpenn.\nDimeziñ a reas Leonor d'an infant Juan Aragon, dug Peñafiel: e eil pried e oa-hi. Pa varvas he breur Carlos Aragon (1421-1461), pe Carlos Viana (Charlez IV), en dije he zad Yann II roet he c'hoar Blanca dezhi da ziwall, hag he dije laosket anezhi da vervel er vac'h.\nDerc'hel a reas Navarra evit he zad adal 1455 betek 1479. Da gentañ e oa « letanant jeneral Navarra » (1455-1469) ha goude evel « gouarnourez Navarra » (1471-1479).\nLeonor Foix a deuas da vezañ Rouanez Navarra d'an 19 a viz Genver 1479, e-keit ma tegouezhe douaroù kurunenn Aragon gant he hantervreur Fernando II Aragon (1452-1516), lesanvet Fernando ar C'hatolik. Mervel a reas teir sizhun goude, d'an 12 a viz C'hwevrer 1479.\nE miz Gouhere 1436 e timezas Leonor da kont Foix, Gaston IV Foix-Bearn (1425-1472), eus Tiegezh Grailly. Nemet 11 vloaz ne oa an daou bried, ha ne voe ket sevenet an dimeziñ a-raok un toullad bloavezhioù rak e 1443 nemetken eo e voe ganet o bugel kentañ.\nDek bugel o doe:\nGaston (1444 - 1470), beskont Castelbon, priñs Viana (1462-1470), letanant jeneral Navarra (1469), tad da :\nFrançois Phébus (1466 - 1483), roue Navarra ;\nKatelin Navarra (1470 - 1517), rouanez Navarra.\nPierre (1449-1490), eskob Gwened, Arc'heskob Arle ha kardinal (1476)\nJean (1450-1500), beskont Narbonne, kont Étampes.\nMarie de Foix (goude 1452 - 1467), dimezet en 1465 da Gwilherm VIII Montferrat, markiz Montferrat\nJeanne de Foix (goude 1454 - goude 1476), dimezet e 1469 e Lectoure, da Jean V d'Armagnac (1420 - 1473), kont Armagnac\nMarc'harid (goude 1458 - 1486), dimezet e miz Mezheven 1471 e Klison da Frañsez II (Breizh) (1435 - 1488), dug Breizh, mamm da Anna Vreizh.\nCatherine de Foix (goude 1460 - av. 1494), dimezet en 1469 gant Gaston de Foix (goude 1440 - 1500), kont Candale ha Bénauges\nIsabelle (goude 1462)\nÉléonore (goude 1466 - marvet en yaouank )\nJacques (v. 1470 - 1500), kont Montfort\nAdtapet diwar « https://br.wikipedia.org/w/index.php?title=Leonor_Foix&oldid=1846214 »\nDernière modification le 23 Gwe 2019, à 16:20


Kentañ Levr ar Vakabeed - Wikipedia\nKentañ Levr ar Vakabeed\nKentañ Levr ar Vakabeed zo unan eus Levrioù ar Vakabeed, ha pevar zo anezho. Kontañ a ra istor emsavadeg ar Yuzevien enep ar briñsed hellenek a oa mistri war o bro, Antioc'hos Epifan (175-164 KJK) peurgetket.\nMatathias, ur beleg, a voe kentañ penn an emsavadeg.\nKemeret e voe e lec'h goude e varv gant e vab Youdas, lesanvet Makabai ("ar morzhol"). Gant ar c'hurioù a sevenas e teuas a-benn da skarzhañ an enebour diouzh ar vro war-bouez un nebeud kreñvlec'hioù, Jeruzalem en o-zouez. Glanaet e voe an Templ a oa bet diskaret, e 164 ha goude marv Antioc'hos ec'h adkavas ar Yuzevien ar frankiz da lidañ o gouelioù evel a-raok.\nMet kendelc'her a reas ar c'hrogadoù ha kouezhañ a reas Youdas Makabai. E vreur Yonathan a gasas neuze ar stourmadeg – gwech oc'h ober emglev gant ar Romaned, gwech gant Spartiz, gwech o klask intent gant roue Siria. En diwezh e kouezhas ivez etre daouarn an enebourien (143 KJK). Kemer a reas Simon plas e vreur Yonathan evel "beleg-meur ha penngadour ha pennrener ar Yuzevien". Ken brudet hag e vreudeur e voe Simon dre e galonegezh hag e garantez evit hêrezh e dadoù.\nPa daoler ur sell war an emsavadeg o doa renet e c'heller lavarout o doa dieubet o bro diouzh an estren, diazezet ur Stad yuzev dizalc'h, adsavet al Lezenn hag al lidoù hengounel ha degaset ar surentez d'ar bobl Mervel a reas Simon e 134 KJK..\nDianav eo oberour Kentañ Levr ar Vakabeed ; skrivet e vefe bet an oberenn war-dro ar bloavezh 100 KJK.\n↑ Gouel Hanoukkah (gouel an Dedi) a zo bet savet e koun an darvoud-mañ\n↑ Dictionnaire culturel de la Bible, Cerf/Nathan, 1990, p. 101 (ISBN 978-2-204-04028-0)\n↑ 1M. 14:47\n↑ Troidigezh An Tour-Tan, Levrenn 5, 1986, p 65\n↑ Asmonidi (diskennidi Asmon, familh ar Vakabeed) a voe graet eus diskennidi ar Vakabeed a renas war Israel goude : Yann Hirkan, Aristobul Iañ, Alesksandr Jane, Aristobul II, Hirkan II.\nAdtapet diwar « https://br.wikipedia.org/w/index.php?title=Kentañ_Levr_ar_Vakabeed&oldid=1978278 »


Amy Johnson, CBE\nGanedigezh 1 Gouere 1903\nMarv 5 Genver 1941\nAber an Tavoez\nErru en Aostralia, 1930\nAmy Johnson, bet ganet d'ar 1añ a viz Gouere 1903 e Kingston upon Hull (Kingston upon Hull) hag aet da Anaon en aber ar stêr Davoez d'ar 5 a viz Genver 1941, a oa un nijerez vreizhveuriat.\nBrudet eo evit bezañ ar c'hentañ maouez o leviañ eus Bro-Saoz da Aostralia, e 1930. Meur a rekord hed all a yeas ganti er bloavezhioù 1930, en he unan pe gant he fried Jim Mollison (1905–1959).\n4 Limmoù diavaez\nAn hini goshañ eus peder merc'h John William Johnson, ezel eus un tiegezh nevidourien pesked, hag e wreg Amy Hodge, merc'h-vihan maer Hull e 1860–61, e oa Amy.\nGoude bezañ bet diplomet war an armerzh e skol-veur Sheffield e 1925 e tistroas d'ar gêr da vezañ stummet war ar sekretouriezh. Labour a gavas e ti ur c'hontaouer, met ret e voe dezhi dilezel tri miz diwezhatoc'h abalamour d'un diwaskadenn nervel. En nevezamzer 1926, e-kerzh m'edo o tiglañvaat, he devoe he nijadenn gentañ.\nLabour all a gavas en un ti-brudañ ; dre ma oa e sell da vont pelloc'h war an dachenn-se, ma oa bresk he yec'hed c'hoazh ha ma save dizemglev gant he zud e tilojas da Londrez e deroù 1927.\nNe gavas fred ebet er bruderezh eno, setu e troas war-du ar c'henwerzh : danvez-gwerzherez e voe en ur stal. Diwezhatoc'h e voe sekretourez en ur c'huzulva alvokaded, ma chomas e-pad daou vloaz ; da alvokadez e vije aet Amy Johnson ivez panevet an nijerezh.\nE miz Gwengolo 1928 e voulc'has Amy Johnson deskiñ leviañ el London Aeroplane Club. Goude bezañ tapet he breved e 1929 e tilezas he labour sekretourez da vont da vekanikerez en nijva De Havilland ; eno e prientas an arnodenn da vont da ijinourez war an douar, a voe e miz Kerzu 1929. Amy Johnson e voe ar c'hentañ maouez diplomet evel ijinourez-douar gant Maodierniezh an Aer, hag e-pad ur mare e voe an hini brevedet nemeti er bed.\nBrud a c'hounezas kerkent, alese he c'hoant da bilat rekord an Aostralian Bert Hinkler (1892–1933) hag en devoa leviet en e unan eus Bro-Saoz da Aostralia e miz C'hwevrer 1928.\nGant sikour he zad ha Lord Wakefield, anezhañ diazezer an embregerezh Castrol, e prenas Amy Johnson un nijerez eil dorn, un de Havilland DH.60 Gipsy Moth marilhet G-AAAHE. D'ar 5 a viz Mae 1930 e tibradas eus Croydon (Surrey) hag e levias a-hed 18 000 km war-du Darwin, ma pradas d'ar 24 a viz Mae goude un nijadenn 18 devezh ; ne voe ket pilet rekord B. Hinker (15,5 devezh) met dre ma voe A. Johnson ar c'hentañ levierez o nijal en he unan betek Aostralia e voe anvet da Gommandourez en Urzh an Impalaeriezh Vreizhveuriat (CBE) gant ar roue George V d'an 3 a viz Mezheven da geñver e 65vet deiz-ha-bloaz . Enorioù all a voe deroet dezhi : an Harmon Trophy stadunanat, Medalenn aour Kevredigezh an Ijinourien (Society of Engineers), Medalenn aour ar Royal Aero Club ha breved niv. 1 Aostralia.\nPa zistroas da Vro-Saoz e voe profet dezhi ur Gipsy Moth nevez, marilhet G-AAZV . War bourzh an ardivink-se e voe Amy Honson hag he c'henlevier Jack Humphreys an dud kentañ o nijal war-eeun eus Londrez da Voskov en un devezh, e 1931 ; kerkent hag erru eno e nijjont dreist Siberia betek Tokyo, o seveniñ ar c'hentañ nijadenn Londrez-Tokyo war an dro. Ur Gipsy Moth G-ABDV a voe profet d'al levierez adarre pa voe distro d'he bro.\nE 1932 e timezas Amy Johnson gant an nijer skosat Jim Mollison, en devoa tapet meur a rekord dija. E miz Gouere ar bloaz-se end-eeun e nijas al levierez en he unan eus Londrez da Gape Town (Suafrika) – pilet rekord nevez-flamm (Meurzh 1932) he fried ganti.  Bloaz goude, e miz Gouere 1933, e tibradas ar c'houblad war bourzh un de Havilland 84 Dragon I marilhet G-ACCV eus Bae Caerfyrddin (Kembre) war-du Brooklyn e New York ; re verr an trelosk ennañ avat e stokas an ardivink ouzh an douar e Stratford (Connecticut), ur 100 km bennak hepken a-raok pal an nijadenn ; gloazet e voe A. Johnson hag he fried er gwallzarvoud.\nE 1934, ar c'houblad a gemeras perzh en nijadeg MacRobertson Air Race Londrez-Melbourne war bourzh un de Havilland DH.88 Comet ; ret e voe dezho dilezel an nijadeg en Allahabad (India) abalamour da gudennoù gant ar c'heflusker, met ganto e oa aet rekord an tizh etre Breizh-Veur hag India evelato. \nE miz Mae 1936 ez adtapas Amy Johson ar rekord London-Cape Town en he unan war bourzh ur Percival Gull Six marilhet G-ADZO. \nDiaesoc'h-diaesañ e voe dimez ar re Vollison, abalamour ma veze kevezerezh etrezo a-fed rekordoù ha ma troe Jim Mollison da vezvier a vare da vare ; e 1938 e voe torret an dimez, ha distreiñ d'he anv dimezell a reas Amy Johnson.\nEil Brezel-bed ha marv\nD'an 20 a viz Mae 1940 ez emezelas Amy Johnson er British Air Transport Auxiliary (A.T.A.) en R.A.F., ma servije Jim Mollison ivez. Eno e treuzkasas nijerezioù Avro Anson d'an talbennoù betek miz Kerzu 1940 ; da neuze e voe karget da zezougen nijerezioù eus al labouradegoù da vonioù an R.A.F.\nP'edo o treuzkas un nijerez Airspeed Oxford eus Prestwick da Oxford d'ar 5 a viz Genver 1941 e kejas Amy Johnson ouzh ker fall amzer ma rankas diroudañ ; da hesk ez eas beol an trelosk ha sankañ a reas an ardivink en aber ar stêr Tavoez nepell diouzh Herne Bay.\nGwelet e voe he harz-lamm, ur vag a voe kaset d'he sikour, hogen dic'houest e voe al levierez da dapout krog er c'herdin a voe stlapet outi ha beuziñ a reas dindan kouc'h al lestr.\nBiskoazh ne voe kavet korf Amy Johnson. Peogwir e oa un ezel eus an ATA emañ an anv Amy V. Johson engravet an Air Forces Memorial e Runnymede, Surrey.\n(en) GILLIES, Midge : Amy Johnson – Queen of the Air, Prion Publishing, 2004 (ISBN 978-0-7538-1770-4)\n(en) Amy Johnson, Pioneering Aviator. Kavet : 24 Mezheven 2019.\n(en) Science Museum e Londrez. Kavet : 24 Mezheven 2019.\n(en) Air Forces Memorial e Runnymede. Kavet : 24 Mezheven 2019.\n↑ (en) The London Gazette, 03/06/1930. Kavet : 24 Mezheven 2019.\n↑ 2,0 2,1 ha2,2 (en) Amy Johnson. Kavet : 24 Mezheven 2019.\n↑ (en) The World at Her Feet: Amy Johnson Takes on Australia. Kavet : 24 Mezheven 2019.\nAdtapet diwar « https://br.wikipedia.org/w/index.php?title=Amy_Johnson&oldid=1844420 »\nNijerezed ar Rouantelezh-Unanet\nKemmoù diwezhañ degaset d'ar bajenn-mañ d'an 26 Eos 2019, da 09:30.


Ghiyath al-Kashi - Wikipedia\nGhiyath al-Kashi pe al-Kachi (غياث الكاشي ; "Ghiyath a gKashan"), ganet tro 1380 e Kashan (Iran) ha marvet e 1429 e Samarkand (Ouzbekistan), a oa ur matematikour hag ur steredoniour pers. E anv klok a oa Ghiyāth al-Dīn Jamshīd ibn Masʾūd al-Kāshī (غیاث‌الدین جمشید کاشانی ghiyāth al-dīn : "sikour ar relijion", masʾūd : "eürus", pe Jamshīd : "Yama ar skedus" e perseg).\nEvezhiañ a reas ur fallaenn loar e kashan e 1406 hag eskrivas ur guchennad oberennoù diwar-benn ar steredoniezh er bloavezhioù da heul. E Khaqani zij (taolioù ar c'h/khan bras) a voe gouestlet da Shah Rukh pe da Ulugh Beg.\nPediñ a reas Ulugh Beg al-Kashi e Samarkand e 1420, bloavezh digoradur ur medersa (skol veur matematik) hag a voe roet dezhi anv Ulugh Beg. Enno e kelennas al-Kashi gant Qadi-zadeh Roumi, kelenner Ulugh Beg, ha sur a-walc'h gant Ulugh Beg ivez.\nUl levezon bras en doe al-Kashi war krouadur arvestva Samarkand, digoret e 1429, hag war e vinvioù steredoniezh. A-raok e veze spurmantet an oabl eus ar medersa.\nAl labourioù kaset da benn gant Ulugh Beg, Qadi-zadeh Roumi, al-Kashi hag un tri-ugent bennak a ouizieien all a zisoc'has gant embannadur an taolioù sultanian (zij-e solTâni, e perseg), embannet e 1437, gwelaet gant Ulugh Beg betek e varv e 1449. Roadennoù ar Khaqani zij a voe implijet evel just.\nAl lizhiri bet skrivet gant al-Kashi d'e dad a ziskriv en un doare resis ar vuhez skiantel e Samarkand d'ar maree-se. D'e soñj ne oa ampart nemet Ulugh Beg, Qadi-zadeh Roumi. Al-kashi ne oa ket gwall soutil, hogen degemeret e oa mat gant Ulugh Beg abalamour d'e ampartiz.\nJediñ a reas al-Kashi an niver π gant ur resister a 15 sifr goude ar virgulenn, a chomas digemm 'pad daou gantved.\nAdtapet diwar « https://br.wikipedia.org/w/index.php?title=Ghiyath_al-Kashi&oldid=1478869 »


Even | 2013 | Soubenn ar geek\nPosted in Filmoù with tags gourharozed on Even 23, 2013 by geekezig\nPosted in C'hoarioù video on Even 23, 2013 by geekezig\nPosted in Filmoù with tags bugaleaj, Japan, merc'hed, muntr on Even 19, 2013 by geekezig\nDaou film met ur pennad hepken peogwir n’eus ket tu da gaout un ali klok evit pep hini ‘m eus aon. Shokuzai (pinijenn) a zo ur stirad japanat e pemp lodenn. Divizet eo bet skignañ anezhañ e stumm daou film er c’hwec’hkorn (ur stumm frammañ a oa bet savet evit Mostra Venezia war a seblant) : “Celles qui voulaient se souvenir” ha “Celles qui voulaient oublier”. Santet e vez mat eo rannoù disheñvel, n’o deus ket memes aergelc’h na netra.\nEn ur gêriadennig e c’hoarvez un dra spontus : gwalet ha lazhet e vez Emili, ur plac’hig CM1. Peder mignonez dezhi o deus gwelet al lazher araok na c’hoarvezfe. Met hini ebet na gont an traoù, an holl a lâr o deus ankounac’haet pep tra. Mamm Emili a lâr dezho pinijañ hag a c’houlenn ganto kaout un doare tra en eskemm.\nA bep eil e vez gwelet piv eo deuet ar merc’hed da vezañ, 15 vloaz war-lerc’h. Sae a zo trapet en un eured iskis, Maki he deus divizet gwareziñ ar vugale en ur vezañ skolaerez, Akiko a zo deuet da vezañ un “arzh” o vevañ en he bed e ti he zud ha Yuka a zo perc’henn ur stal bleunioù hag he deus un darempred iskis gant ar boliserien hag he c’hoar vras.\nEr fin tout e vo gwelet mamm Emili, Asako.\nMa ali goude ar film kentañ :\nEr film kentañ e vez un doare digoradur gant an darvoud ha gwelet Sae ha Maki. Echuiñ a ra un tamm trumm an traoù, hanter faltazius ha n’ouzer ket re m’eo bev Maki c’hoazh (en ur stumm n’ouzer ket re penaos e c’hall tremen an traoù evit Sae kennebeut).\nIstor Sae a zo spontus, trapet m’eo gant reolennoù ar gevredigezh japanat (dimeziñ, enor) hag e tiviz dimeziñ gant ur paotr iskis met a seblant degemer e vefe difrouezh. E gwirinez eo sorc’hennet gant ar poupinelloù hag e fell dezhañ ur plac’h dilavar a c’hallfe gwiskañ ha sellout hep touch.\nYen kenañ eo ar skeudennoù, gant livioù gwenn hepken, kavet am eus mougus kenañ.\nEn eil lodenn a zo diwar-benn Maki. Strizh ha feuls eo deuet da vezañ. Seblantout a ra lakaat he nerzh a-bezh en he labour skolaerez. Un darempred un tamm sederoc’h he deus gant Asako war a seblant met echuiñ a ra fall-tre an traoù eviti, abalamour da darvoudoù a c’hoarvez en he labour. Ur sell spontus war ar skol japanat (gant ar gerent o kas kemenadennoù war internet evit klemm eus ar gelennerien, kenseurted o klask ordin lakaat bec’h an eil re war ar re all hag all) met un aergelc’h gant muioc’h a livioù hag a vuhez.\nE fin ar film e felle din groñs gouzout ar pezh a c’hoarveze gant ar re all ha kompren rak n’ouzer kazi netra! Anat ez eus evidon ul liamm etre ar pezh o deus graet ar merc’hed goude bezañ kavet korf Emili (Sae oa chomet da ziwall ar c’horf er sal-sport, Maki da glask ar skolaerez pe sikour er skol ha kavet den ebet) gant ar merc’hed int deuet da vezañ. N’am eus tamm mennozh ebet eus piv eo ar muntrer (daoust ha pouezus eo?) met spontet on un tamm gant Asako, a seblant bezañ savet ur vuhez all (ur mab he deus) met a gendalc’h da gaout beli war ar merc’hed, da levezoniñ anezho en ur lakaat warno ur bec’h iskis… Ur gwir sorserez ><\nGoude an eil film :\nAn eil film ‘m eus kavet kalz “berroc’h” (daoust dezhañ bezañ un hanter eur hiroc’h!). Plijus-tre ‘m eus kavet al lodenn diwar-benn Akiko, daoust d’an darvoudoù bezañ spontus mat, met an dudenn nemeti a vez komprenet penn-da-benn eo me gav. Gwelet e vez Asako o vont d’an toull-bac’h da welet anezhi hag enno e selaouo ouzh he zesteni. Un istor spontus diwar-benn bugelrevelezh…\nYuka a dremen avat evit ur plac’h euzhus penn-da-benn, a implij ar reoù all hag a zo drouk. Ouzhpenn-se, peogwir e tegas titouroù da Asako eo hi a echuo “mat” a-benn ar fin.\nFin ar film a ginnig displegañ an traoù. Gant titouroù Yuka e ya Asako war roudoù muntrer Emili hag e vo diskoachet neuze ur bern sekredoù hag he fec’hedoù dezhi…\nUr film dial eo a-benn ar fin (ar pezh ne oa ket anat el lodenn gentañ). Souezhet a-walc’h on bet gant an displegadennoù (daoust da draoù zo a seblant “re” memes tra : “Aoki” o tont d’an ti kozh dres goude c’hoari ar merc’hedigoù…). Plijet on bet gant ar fin tout. An aergelc’h a zo kalz “laouenoc’h” (gouleier, livioù) betek ur santad un tamm faltaziek/tasmantek er fin (rideozoù ar polis, moged ar straedoù…) a c’hallemp damwelet dija e ti breur Akiko. Un tamm pouner ‘m eus kavet ar sonerezh avat.\nMa! N’eo ket dre ret ur film dreistordinal (pe ur stirad) met dedennus eo memes tra (dreist-holl al labour gouleier/livioù/lec’hioù h.a.) ha plijet on bet o welet red an istor daoust din soñjal ez eus bet graet kalz a reuz evit nebeut a dra… (Pe kentoc’h ma vefe bet finoc’h Asako e vefe chomet hep pinijañ ha lakaat pinijañ…)\nJapan – Stirad sevenet gant KUROSAWA Kiyoshi e 2012. Deuet er-maez e Frañs e stumm daou film d’an 29 a viz Mae 2013 ha d’ar 5 a viz Even 2013 – 1e59 ha 2e28\nPosted in Filmoù with tags mignoniezh, sonerezh on Even 17, 2013 by geekezig\nFables 14 – La guerre des nerfs\nPosted in Levrioù bannoù-treset with tags brezel, faltazi, kontadennoù on Even 11, 2013 by geekezig\nSetu neuze adkrog gant Fables! Ha me lâr deoc’h, nag ul levrenn!\nAr brezel eo tudoù ha n’eo ket marteze! Traoù o c’hoarvezout dizehan, a-bep seurt tudennoù a vez heuliet (Luduennig, Ar Priñs) met ket kement-se an harozed boaz (d.l.e. Gwilhoù ha Gwenn-Erc’h) ar pezh a ra vat un tamm! Dedennus eo ar brezel-se (a vez levezonet kalz gant diorroadennoù bet a-drugarez d’an dud voutin) ha kempouez ‘m eus kavet etre al lec’hioù, an tudennoù hag all hep na vefe re luziet pe foutouilhek. Tremen a ra buan an traoù marteze met plijus eo ivez gwelet un darvoud na bad ket 100 levrenn evel m’eo da gustum el levrioù bannoù-treset! Unan eus gwellañ levrennoù Fables! (met lennet ‘m eus reoù fromusoc’h, setu perak n’emañ e-touez ma re garetañ da vat… ^^)\nSkrivet gant Bill Willingham, treset gant Andrew Pepoy, Steve Leialoha, Niko Henrichon ha Mark Buckingham. Embannadur c’hallek ar chabistroù 70-75 e ti Panini Comics dastumad 100% Vertigo – 30 a viz Du 2011\nPosted in Stiradoù, webstiradoù ha skinwel with tags brezel, faltazi, familh, krennamzer, politikerezh on Even 11, 2013 by geekezig


Golo amerikan GURPS Discworld, treset gant Paul Kidby\nGURPS Discworld a zo ur c'hoari-roll diazezet war istorioù ar c'hant-bed (saozneg Discworld), skrivet gant Terry Pratchett, ur skrivagner saoznek. Implijout a reont reolennoù GURPS.\n2 GURPS el levr\n3 An Discworld\n3.1 Tudennoù pouezus en istor\n4 Degasadennoù all\nAr c'hoari-roll GURPS Discworld a zo bet savet gant Phil Masters. Kemer a ra plas war an Discworld, ijinet gant Terry Pratchett. Ar sistem c'hoari n'eo ket bet ijinet evit al levr-mañ. Implijout a ra GURPS, krouet gant Steve Jackson, hag en deus ivez embannet al levr. Ar sistem n’eo ket GURPS evel ma vez kavet el levrioù GURPS ofisiel, simplaet eo (met n’eo ket GURPS lite kennebeut), ha kemmet eo bet evit gallout e implijout e-barzh bed ar c'hant-bed.\nAn levr e-unan a zo bet skrivet gant Phil Masters ha Terry Pratchett. Ar golo hag ar skeudennoù a zo bet savet gant Paul Kidby. Deuet eo er-maez evit ar wech gentañ e 1998. Ar c'hoari kentañ e oa a implije un doare GURPS lite, da lavaret eo ne oa ket ezhomm kaout ar reolennoù diazez evit c'hoari gantañ.\nE 2001 e oa bet krouet GURPS Discworld Also hag a oa un ouzhpennadenn d'ar c'hoari orin. Ur bloavezh war-lerc'h, e 2002, e oa bet adembannnet GURPS discworld met er wech-mañ gant reolennoù ar sistem GURPS lite ennañ, ur "stand-alone" e oa.\nE 2009 eo deuet er maez un embannadur e galleg, troet gant Tristan Lhomme ha kenembannet gant Edge Entertainement. Dasparzhet eo e Bro-C'hall gant Millenium games.\nAl levr a zegas leun a ditouroù diwar-benn ar c'hant-bed. Ur seurt holloueziadur diwar-benn an Discworld eo ivez, memes ma n'en deus ket al levr ar stumm hag an aozadur dleet evit bezañ unan.\nPe vefe sot an dud gant an Discworld, pe e vefe c'hoarierien c’hoarioù-roll plijet gant a beb seurt traoù, al levr-mañ a c'hell degas eus un tu kement eget d'un tu all : un den ha na anavez ket ar c'hant-bed a c'hell e anavezout mat dre al levr-mañ, kement hag unan hag a anavez anezhañ met ne oar seurt diwar-benn ar c'hoarioù-roll a c’hell o dizoloiñ.\nGURPS el levr[kemmañ | kemmañ ar vammenn]\nDafar boaz ar c'hoarierien c'hoarioù-rol: ur c'hreion, diñsoù hag ur folenn tudenn.\nAr 4re embannadur eus GURPS eo, hag a zo bet krouet e 2004. GURPS ne implij nemet 3 diñs gant 6 kostez, hag a vo anvet d6 evit komz eus un diñs, 2d6 evit komz eus 2 ziñs, 3d6 evit 3 etc. Posupl eo memestra, en ur ober kemmoù bihan, c'hoari gant un diñs gant 20 kostez ivez.\nAn tudennoù a zo dielfennet war spletoù, displetoù, barregezhioù hag azonoù (FO evit an nerzh, QI evit ar veiz, SA evit ar yec'hed, DX). E-penn kentañ e vez roet un niver a boentoù (etre 50 ha 100 peurliesañ) d’ar c’hoarierien hag a zispigno anezho e-barzh spletoù, barregezhioù hag azonoù. Er c’hontrol, an displetoù a roio poentoù ouzhpenn da zispignañ.\nEvit an amprouennoù e vez bannet 3d6 hag an disoc’h a rank bezañ uheloc’h pe kevatal d’an azon a zere gant doare an amprouenn. Bonusoù pe malusoù a c'hell bezañ lakaet da dalvezout: evit lenn ul levr en ur yezh all e vo kemeret e kont ma vez ur varregezh evit lenn ar yezhoù estren hag a vo e stumm ur bonus pe ur malus war disoc’h an diñsoù hag e vo keñveriet gant QI ar c’hoarier.\nAn Discworld[kemmañ | kemmañ ar vammenn]\nAr bladenn bed a zo ur bed plaen harpet war gein 4 olifant hag a zo int war kein ur vaot. Tost eo aergelc'h an Discworld eus hini ar Grennamzer hag eus penn-kentañ an Azginivelezh.\nUr bed ispisial eo : ar vuhez a c’hell bezañ anezhi adalek ma 'z eus meiz ha fiñv. Bez ez eus ivez an hudouriezh hag a gemer ur plas pouezus er bed-mañ. Kementadoù hud a zo en aer, a-wechoù ez eus kement hag n'eus forzh piv, gant un nebeud ijin, a c'hell krouiñ traoù en ur soñjal hepken. A hend all e kemer an hudouriezh ur plas divent er bed. Ezhommoù sokial a vez krouet diwar an hudouriezh, evel traezoù (traezoù e "piorier savant" hag a zo ur stumm meiz ganto, traezoù en "octefer" hag a c'hell derc'hel ur c'hementad tost difin a hud enno, dour sec'h...), servijoù (renkañ un levraoueg disurzhiet gant an hud...), hag a pep seurt traoù all.\nAn hudouriezh a zo ur ouiziegezh kemmabl hag amfin, ar vevenn nemeti a zo hini an hudour. A wechoù e c'hell anadiñ boudoù dreist-naturel (evel an Ankou, pe ar boan benn war-lec'h ar riboul), hag a raio o labour gant doareoù ispisial (da skouer an avel en dilhad o sec'hiñ a zistago anezho evit bannañ anezho pelloc'h). Ma kred kalz a tud e seurt traoù e vez kemeret stumm un boud ganto (evel ar Boulom Nedeleg hag a zo gwirion abalamour d'an holl vugale o krediñ ennañ). Un tammig ar memes-tra eo gant an doueed: adalek ma'eus unan bennak o krediñ en un doue nevez e vo krouet an doue-se. Ar c'hontrol a c'hell c'hoarvezout ivez : ma ne vez den o krediñ en un doue ez aio hennezh da netra.\nUr pouez bras en deus Ankh-Morpork, kêr vrasañ ar c'hant-bed, en istorioù a dro holl en-dro dezhi mui-pe-vui. Ar "pistres" eo ar moneiz eno.\nHervez Pratchett ez eo krouet an Discworld diwar an teir reolenn-se :\nnerzh ar vuhez\nnerzh ar c'hredennoù hag an enkorfadurioù\nal liammoù en istor gant traoù gwir\nSetu ul listenn eus an traoù pouezus er c'hant-bed:\nSpesadoù (hep al loened):\nTrolled (hag a zo graet gant mein)\ngoblined (anvet ivez gnomed)\nXXXX (GURPS Discworld ne gomz ket eus XXXX, kavet e vez an titouroù diwar e benn e-barzh an Discworld Also)\nKêriadennoù bras ha lec’hioù pouezus:\nCorni Celesti (ur menez treut hag uhel, e lec'h ma vez an doueed o vevañ ouzh krec'h)\nKrull (un enezenn war bord ar bladenn)\nSkol-veur an diwel (skol-veur an hudourien, anavezet er bed a-bezh, berraet da UI)\nTudennoù pouezus en istor[kemmañ | kemmañ ar vammenn]\nAn tudennoù a zo ul lodenn vras eus ar c'harioù-rol dre-vras. Amañ, dre o ferzh farsus, e vezont pouezusoc'h c'hoazh. Setu amañ ul listenn gant ar re pouezusañ hag o deskrivadenn.\nCohen ar Barbar\nCohen a zo ul luadenn eus Conan ar Barbar. Buhez Chohen a zo eeun a-walc'h: brezeliñ, saveteiñ merc'hed ha rivinañ temploù. Cohen a zo anezhañ brasañ haroz (an harozed a zo tud ispisial war ar cc'hant-bed) an Discworld. E-barzh Les Tribulations d'un mage en Aurient e teu Cohen da vezañ impalaer an impalaeriezh agatean, dindan anv Gengis Cohen. Kozh eo bremañ met n'en deus ket kollet e nerzh: e barzh Le dernier Heros gant e strollad mignoned anvet "la horde d'argent" ez a Cohen da zichekal an doueed.\nTourist kentañ ar c'hant-bed eo. Treut ha yaouank eo. A-drugarez dezhañ eo bet entanet Ankh-Morpork el levr gentañ, La huitième Couleur. Luadenn un tourist eus Bro-Japan eo. War e-lec'h e vale ur c'houfr meizek (graet gant prenn "perenn ouiziek") gant ur bern treid hag ur genoù, hag a zo ur seurt loen doñv a warez anezhañ.\nUn hudour fall eo Rincevent: memes ma 'z eo bet en skol-veur an diwel n'eo ket gouest da deurel strobinell ebet. Pa oa war e studioù er skol-veur en doa digoret an In Octavo, levr hudouriezh galloudusañ ar bed, hag unan eus ar strobinelloù a zo deuet e-barzh e empenn. Barrek eo memestra da gomz n'eus forzh peseurt yezh.\nArkikañseler an UI eo. Postek eo an den ha torr-penn dreist-holl.\nAnkh-Morpork[kemmañ | kemmañ ar vammenn]\nAnkh-Morpork a zo unvaniezh kêrioù Ankh ha Morpork, dispartiet en deroù gant ar stêr Ankh. bez ez eus tro-dro 1 000 000 den o vevañ e-barz. Ankh-Morpork a zo renet gant ar Patrikian Havelock Veterini hag gant ur strollad gildoù. Bez ez eus ur milis ha soudarded oc'h ober war-dro ar gêr. Brudet eo Ankh-Morpork evit skol-veur an diwel. Hudourien a bep lec'h a zeu amañ just evit studiañ enni. Brudet eo ivez evit e c'hwezh kreñv. En Ankh-Morpork ez eus ivez ur bern aozadurioù evel gild an drouklazherien, gild al laeron, gild ar re baour, gild ar sonerien, gild ar veleien... Frazenn-stur Ankh-Morpork eo "Quanti canicula ille in fenestra", hag a dalvez "pegement e koust ar c'hiig-mañ er prenestr".\nDegasadennoù all[kemmañ | kemmañ ar vammenn]\nSetu ul listenn hag a stroll un nebeud traoù dedennus da c'hallout pinvidikaat ar c'hoari:\nLe nouveau Vade Mecum (e galleg, l'Atalante)\nGURPS Core Rules (e saozneg, SJgames)\nDiscworld mapp (e galleg, l'Atalante)\nGURPS Discworld Also (e saozneg, SJ games)\nDiscworld Figurines (Edgeent)\nPellgargañ GURPS lite: http://e23.sjgames.com/item.html?id=SJG31-0004\nLec'hienn Paul Kidby: http://www.paulkidby.com/\nUl lec'hienn hag a denn d'un holloueziadur diwar-benn an Discworld, e galleg: http://www.vademecum-dm.com/index.php\nPajenn GURPS Discworld war SJgames: http://www.sjgames.com/gurps/books/Discworld/\nPajenn GURPS Discworld war Edgeent: http://www.edgeent.com/v2_fr/edge_tienda_detalle.asp?etidi=1184\nDielloù dedennus evit GURPS Discworld, e galleg, war La scenariotheque: http://www.scenariotheque.org/Document/info_jeu.php?f_id_jeu=47\nIstorioù digoust evit GURPS Discworld: http://www.jdrp.fr/categorie/scenarios-23,jdr-le-jeu-de-role-du-disque-monde-162.html\nFollenn tudenn ofisiel: http://editions-ubik.com/jpg_files/Feuille%20de%20perso.jpg\nUl lec'hienn klok-tre gant leun a menozioù hag a alioù evit ar c'hari, e saozneg: http://www.byenighte.com/\n↑ Generic Universal Role Playing System da lâret eo reizhiad c'hoari roll hollek\n↑ Core rules (ul levr o tisplegañ ar reolennoù)\nAdtapet diwar « https://br.wikipedia.org/w/index.php?title=GURPS_Discworld&oldid=1875053 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Pat Buckley) (KildareStreet.com)\nResults 1-20 of 837,000 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Pat Buckley)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Pat Buckley)


Naoned e Breizh - Wikipedia\nNaoned e Breizh eo lugan brezhonek ar Vretoned a stourm a-enep rannidigezh Breizh etre an div rannvro c'hall Rannvro Breizh ha Pays de la Loire.\n2 Politikourien a-du gant Naoned e Breizh\n2.1 Politikourien vreizhat\n3 Politikourien a-enep Naoned e Breizh\n3.1 Politikourien vreizhat\n3.2 Politikourien c'hall\nE rouantelezh Breizh edo Bro-Naoned abaoe amzer Nevenoe hag e proviñs Breizh edo c'hoazh betek 1790 pa voe diskaret ar proviñsoù gall e 1790.\nUn niver mat a dud e-touez poblañs Naoned o deus c'hoant da welout distro "ofisiel" Naoned e kumuniezh Breizh. Memes tra gant an dud eus Liger-Atlantel hag an departamantoù breizhat all (meur a sontadeg en deus diskouezet an dra-mañ). Daoust da se n'eo ket gwall zedennet ar maer Jean-Marc Ayrault gant an afer. Patrick Mareschal avat, prezidant Kuzul departamant Liger-Atlantel abaoe 2004, zo a-du gant adunvaniezh Breizh. Unan eus krouerien ar gevredigezh CUAB (Comité pour l'Unité Administrative de la Bretagne), deuet da vezañ Breizh adunvan, an hini eo. Jean-Marc Ayrault ha Patrick Mareschal zo e-barzh ar memes strollad politikel, ar Strollad Sokialour Gall.\nManifestadegoù a zo bet abaoe ar bloavezhioù 1970 dreist-holl, gant Naonediz ha gant Bretoned all o tont eus Breizh a-bezh, met n'int ket bet selaouet c'hoazh. An hini ziwezhañ eo ar FestiManif BZH + he doa bodadet 10 000 den e miz Gwengolo 2008. Stourmet e vez gant ar gevredigezh Breizh adunvan, ar strollad re yaouank 44=Breizh, ha gant strolladoù politikel zo, en o zouez an UDB (Unvaniezh Demokratel Breizh), Strollad Breizh hag Emgann.\nE-kerzh votadegoù Prezidant Bro-C'hall 2007, lod eus ar gannaded a oa a-du da sellet a-dost ouzh an doser "Naoned e Breizh", evel Dominique Voynet pe François Bayrou. Daoust hag-eñ en deus levezon vot Naonediz ? Se ne ouezer ket...\nNicolas Sarkozy a oa en em c'houlennet d'ar 27 a viz Du 2008 ha ne vefe ket adunvaniezh Breizh un dra vat, e-pad Kendalc'h meur maered Frañs 2008. Addihunet eo bet ar breud foran e touez ar bolitikourien gant ar frazenn-mañ, met n'eo ket gwall sklaer c'hoazh penaos e troio an traoù.\nE miz Kerzu 2011 en deus disklêriet ur besprezidant PS eus kuzul ranvro ar Pays de Loire e oa a-du gant ur rannvro vras. \nE derou 2014 e felle d'ar gouarnamant gall adober ar rannvroioù gall. E 2014 ez eus bet div vanifestadeg evit Naoned e Breizh. Ha pennadoù e-leizh zo bet er c'hazetennoù .\nUr vanifestadeg all a vo e dibenn Gwengolo 2014.\nPolitikourien a-du gant Naoned e Breizh[kemmañ | kemmañ ar vammenn]\nPolitikourien vreizhat[kemmañ | kemmañ ar vammenn]\nIsabelle Le Bal, kuzulierez-rannvro\nPaul Molac, kannad Morbihan\nMona Bras, bet kuzulierez-rannvro\nMarc Le Fur, kannad Aodoù-an-Arvor\nLena Louarn, kuzulierez-rannvro\nFrançois de Rugy, kannad Liger-Atlantel, met n'eo ket ken sklaer-se abaoe un nebeut bloavezhioù\nPatrick Mareschal, bet prezidant Kuzul-departamant Liger-Atlantel\nDavid Robo, maer Gwened\nLoig Chesnais-Girard, prezidant Rannvro Breizh\nPolitikourien a-enep Naoned e Breizh[kemmañ | kemmañ ar vammenn]\nStrollad Sokialour (Frañs) :\nNathalie Appéré, maerez Roazhon\nMarylise Lebranchu, bet ministr ha maerez Montroulez\nJohanna Rolland, maerez Naoned\nMichaël Quernez, besprezidant kuzul Penn-ar-Bed\nPhilippe Grosvalet, prezidant Kuzul Liger-Atlantel\nPhilippe Chesnut, prezidant Kuzul Il-ha-Gwilen\nPolitikourien c'hall[kemmañ | kemmañ ar vammenn]\nJean-Marc Ayrault, bet maer Naoned, bet kentañ ministr\nFrançois Fillon, bet kannad ha kentañ ministr\nManuel Valls, bet kannad ha kentañ ministr\nEmmanuel Macron, prezidant ar republik (n'eo ket sklaer)\nAdtapet diwar « https://br.wikipedia.org/w/index.php?title=Naoned_e_Breizh&oldid=1896449 »\nKemmoù diwezhañ degaset d'ar bajenn-mañ d'an 28 C'hwe 2021, da 13:15.


n'eus ket - Wikeriadur\nSavet diwar n'eus ha ket.\nn'eus ket /Distagadur ?/\nStumm nac'h ar verb bezañ, gant ur rener amstrizh\nArvor, ô douar sakr, a greiz-kalon m'ho kar ;\nBro all ker kaer n'eus ket war an douar !\n[...] ! — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 59.)\n— Sada eur pesk, eme ar paotr, am eus paket en aod, n'eus ket pell, fresk-beo eo c'hoaz. — (G. MILIN, Gwechall-goz e oa..., Kemper, 1924, p. 42.)\n— Fe! ôtro, eme an ostiz, n'eus ket aman kalz a dra da welet, na kalz a blijadur da gavout! — (Erwan ar Moal, Pipi Gonto, Kemper, 1925, p. 26.)\n— [...]. N'eus ket kalz anezhe, ha prizius-bras int. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 209.)\nen droienn n'eus ket da dirak un anv-verb:\n— Ya, ya, rak ma n'her lakeomp ket d'ar marv, eñ hor lakaio-ni, ni hag hon tud, rak n'eus ket da gontañ war wellaat ennañ ; alies a-walc'h eo bet kenteliet, ha gwelloc'h eo bezañ kiger eget bezañ leue. — (Lan Inizan, Emgann Kergidu 1, Brest, 1877, eil emb. Al Liamm 1977, p. 87.)\nHerve. — Asa 'ta mat ! aze n'eus ket da lavaret nan ! Ne fell ket d'in ez afe va gwella mignon da loja da di-all ebed aman nemet d'am hini ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 13.)\nNann ; n'eus ked da druezi ouz ar c'hillog-se. — (Tad Medar, An Tri Aotrou, 1981, p. 51.)\n— [...]. Ezhomm hon eus ur skipailh gwelloc'h eget hini warlene, n'eus ket da dortal. [...]... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 158.)\n— [...]. Evit da dud, n'eus ket da lavarout : ar re-se a oa oristaled, a-hed an neudenn. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 63.)\ndirak un anv-gwan-verb:\nE dad ? N'eus ket bet anaveet anean : beuiet e oa bet, a-rôk ginivelez ar pôtr. — (Fañch al Lae, Bilzig, Kemper, 1925, p. 11.) (a c'hallfe bezañ evit "n'en deus ket bet", da wiriañ)\nN'eus ket chomet ur penn-yar bev war e lerc'h, el leur nag er porzh. — (Tad Medar, An Tri Aotrou, 1981, p. 111.)\nGanin-me n'eus ket deuet arc'hant a-walc'h. PIPI 1908/102\nN'euz ket zoken gouezet biskoaz, evit mad, abalamour da betra en doa ranket kuitaat he vro. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 324.)\nN'eus ket kavet louzou ebed c'hoaz da wellaad ar hañser. — (Jules Gros, Le trésor du breton parlé Deuxième Partie, 1970, p. 326.)\nn'eus ket a ( gwelout ket a)\nn'eus ket nemeur\nn'eus ket pell\ngalleg : (elle)/(il) il n'y a pas (fr)\nAdtapet diwar « https://br.wiktionary.org/w/index.php?title=n%27eus_ket&oldid=316215 »\nKemmoù diwezhañ degaset d'ar bajenn-mañ d'an 13 Mez 2021, da 11:46.


Diforc'hioù etre adstummoù "Cumbric" - Wikipedia\nDiforc'hioù etre adstummoù "Cumbric"\nStumm eus an 12 Eos 2010 da 19:30\n7 okted ouzhpennet , 10 vloaz zo\nRobot kemmet: de:Kumbrische Sprache; Kemm dister\nStumm eus an 25 C'hwe 2010 da 13:16 (kemmañ)\nD (Robot ouzhpennet: ca:Cúmbric)\nStumm eus an 12 Eos 2010 da 19:30 (kemmañ) (dizober)\nD (Robot kemmet: de:Kumbrische Sprache; Kemm dister)\n'''Cumbric''' a vez lavaret e saozneg eus ar yezh [[predenek]] komzet en [[Hanternoz Kozh]] [[Enez Vreizh]] etre ar Vvet ha IXvet kantved. Marvet eo gant lanv an alouberien c’herman, [[Angled]] ha Saozon.\n== Skridoù ==\nN’anavezer nemet tri ger anezhi kavet e-barzh ur skrid latin, ''Leges inter Brettos et Scottos'' : « galnys », « mercheta » ha « kelkyn », a vije « galanas », « merch » ha « cylch » e kembraeg a vremañ, ha « merc'heta » ha « kelc'h(enn) », e brezhoneg evit an daou ziwezhañ. Anvioù-tud zo ivez e ''Buhez [[sant Kentigern]] ''. El lec’hanvadurezh eo ez eo chomet ar brasañ roud anezhi.\nKomzet e veze e rouantelezhioù brezhon an hanternoz kozh, da lavarout eo [[Rheged]], [[Gododdin]] ha [[Strat Klut]], e broioù a zo bet lonket gant Bro-Skos pe Bro-Saoz\nLavaret e vez eo er yezh-se e voe savet oberennoù ar varzhed [[Taliesin]] hag [[Aneurin]] er [[VIvet kantved]]. Ne vije ket gwall zisheñvel diouzh an hengembraek nag ouzh an henvrezhoneg. [[Predeneg]] a vez lavaret a-wechoù eus ar genyezh pe ar skourr yezhoù-se.\nAdtapet diwar « https://br.wikipedia.org/wiki/Dibar:MobileDiff/786828 »


Loeiz XVII (Bro-C'hall) - Wikipedia\nLoeiz XVII (Bro-C'hall)\nAn Daofin livet gant Alexandre Kurchaski (1792)\nLoeiz XVII eo an anv roet da Loeiz Charlez Bro-C'hall  (Ganet d'ar 27 a viz Meurzh 1785 - marvet d'an 8 a viz Even 1795), mab Loeiz XVI, roue Bro-C'hall, dug Normandi ha daofin Bro-C'hall goude. Hervez urzh an dierniezh e vo anavezet roue gant holl ar riegezhioù all ha gant e eontr (hag a deuio da vezañ Loeiz XVIII) goude marv Loeiz XVI, betek keloù e varv, e Prizon an Templ. Eil mab Loeiz XVI ha Marie-Antoinette e oa.\nYouankiz[kemmañ | kemmañ ar vammenn]\nLouis-Charles de France a oa bet ganet e Kastell Versailhez d'ar 27 a viz Meurzh 1785. Badezet eo ar memes devezh e chapel Kastell Versailhez gant Louis René Édouard de Rohan, aluzenner meur Bro-C'hall, test eo Honoré Nicolas Brocquevielle, kure Iliz ar Werc'hez-Vari e Versailhez. Ar paeron a zo Louis Stanislas Xavier de France, a vo en dazont Loeiz XVIII ar vaeronez a zo Marie-Caroline de Lorraine, arc'hidugezh Aostria, rouanez an Div Sikilia, dre he gannadezh Elesbed Bro-C'hall, c'hoar Loeiz XVI.\n↑ Louis Charles de France e galleg\nAdtapet diwar « https://br.wikipedia.org/w/index.php?title=Loeiz_XVII_(Bro-C%27hall)&oldid=1853851 »\nKemmoù diwezhañ degaset d'ar bajenn-mañ d'an 4 Du 2019, da 11:08.


Formulenn diaoz - Wikipedia\nE kimiezh ez eo ar formulenn diaoz ar skrivad kompaktañ a daolenn ur c'hompozad kimiek pe ur c'horf simpl. Graet e vez gant ar formulennoù diaoz er c'hevatalennoù kimiek evit deskrivañ ar reaktadennoù kimiek.\n1 Kompozadoù molekulel\n2 Kompozadoù hep molekulenn\nKompozadoù molekulel[kemmañ | kemmañ ar vammenn]\nAr c'hompozadoù molekulel a zo anezho substañsoù a c'hoarvez eus molekulennoù dispartiet an eil re diouzh ar re all. Evel se emañ kont gant ar pep brasañ eus ar c'hompozadoù a gaver e kimiezh organek. Evit a sell ouzh ar c'hompozadoù-se e ro ar formulenn diaoz an niver a atomoù a ya d'ober ur volekulenn. Ne ro titour ebet diwar-benn arenkamant an atomoù a genaoz anezhi. Setu e c'hell ur formulenn diaoz klotañ gant meur a volekulenn disheñvel. Komz a reer eus izomeriezh pa vez div volekulenn disheñvel dezho ar memes formulenn diaoz. Evit deskrivañ ur volekulenn e ranker gouzout formulennoù all en tu-hont d'ar formulenn diaoz : ar formulennoù damziorroet pe diorroet.\nNatur an atomoù a vez meneget gant simboloù kimiek an atomoù a genaoz ar volekulenn a bleder ganti (sellou ouzh taolenn beriodek an elfennoù). Resisaat a reer niver pep hini eus an atomoù gant un is-skrid a-zehou da bep simbolenn (ne lakaer is-skrid ebet pa vez un atom hepken). Erbedet e vez heuliañ urzh lizherennek ar simboloù war-bouez un nemedenn : karbon hag hidrogen ar produioù organek a vez meneget atav da gentañ hag en urzh-se, hag en o goude e veneger an atomoù all en urzh al lizherenneg.\nAr propan ennañ 3 atom karbon (notet C) hag 8 atom hidrogen (notet H) a vo e formulenn diaoz : C3H8\nSkouerioù all eus formulennoù diaoz :\nan dour : H2O\n2 atom hidrogen H\n1 atom oksigen O\nan dioksigen : O2\n2 atom oksigen O\nar metan : CH4\n1 atom karbon C\n4 atom hidrogen H\nan etilen : C2H4\n2 atom karbon C\nan etanol : C2H5OH (ar formulenn diaoz penn-da-benn a zo C2H6O)\n6 atom hidrogen H\nar butan pe e izomer an izobutan : C4H10\n4 atom karbon C\n10 atom hidrogen H\nKompozadoù hep molekulenn[kemmañ | kemmañ ar vammenn]\nE kimiezh anorganek ez eus un toullad kompozadoù n'heller ket deskrivañ evel kompozadoù molekulel.\nAr soludoù ionek, n'eus ket molekulennoù diforc'h enno met ionoù oc'h interaktiñ ent elektrostatikel gant amezeien niverus. Kompozadoù all a c'heller deskrivañ evel makromokulennoù. En dioksidenn silisiom da skouer en deus pep atom silisiom 4 eread kovalant gant 4 atom oksigen ha pep atom oksigen a zo ereet ouzh 2 atom silisiom. Pep kristal a c'heller deskrivañ neuze evel ur volekulenn enni ur niver bras a atomoù.\nEvit an holl gompozadoù-se e ro ar formulenn diaoz kenfeurioù an atomoù er c'hompozad hepmuiken.\nar gloridenn sodiom : NaCl\nan dioksidenn silisiom : SiO2\nar gloridenn houarn (III) : FeCl3\nan diamant : C\n↑ Leight, Favre,Metanomski - Principes de Nomenclature de la Chimie -Introduction aux recommandations de l'IUPAC - pajenn 9 - De Boeck Université ISBN 2-7445-0120-4\nAn doareoù liesseurt da daolenniñ ar molekulennoù\nAr gimiezh organek\nAr gimiezh vineralek\nTaolennadur ar molekulennoù\nDiaoz - Lewis - Diorroet plaen - Damziorroet - Topologel - Cram - Newman - Fischer - Haworth\nGilbert Newton Lewis - Hermann Emil Fischer - Walter Norman Haworth\nAdtapet diwar « https://br.wikipedia.org/w/index.php?title=Formulenn_diaoz&oldid=1965596 »\nKemmoù diwezhañ degaset d'ar bajenn-mañ d'an 18 C'hwe 2022, da 09:35.


kumun suis e kanton Geneva\n(Adkaset eus Genève)\n1201, 1202, 1203, 1204, 1205, 1206, 1207, 1208, 1209\nFrédérique Perler (2020-2021)\n201 818 ann. ()\n12 669 ann./km²\n46° 12′ Norzh\n6° 09′ Reter / 46.2, 6.15\nCarouge, Chêne-Bougeries, Cologny, Lancy, Pregny-Chambésy, Vernier, Le Grand-Saconnex, Veyrier\nGeneva zo ur gêr eus Suis (Kanton Geneva), war glannoù ar stêr Ron el lec'h ma kuita lenn Geneva (e galleg lac Leman, e frankoprovañseg; Lèman).\n1 Stummoù an anv\n3 Ur gêr a bouez\n7 Liorzhoù ha parkoù\n10 Tud veur bet ganet e Geneva\n11 Gwelout ivez\n12.1 Buhez sevenadurel\n12.2 Liammoù all\nStummoù an anvAozañ\nGenava eo ar stumm latin a gaver e De Bello Gallico Julius Caesar, ha Genáva e latin ar bobl, alese ar stumm gallek Genève. E yezhoù ofisiel ar vro e skriver Genève e galleg neuze, Genf en alamaneg, Ginevra en italianeg ha Genevra e romañcheg.\nGénva eo ar stumm arpitanek, Genves e oa e galleg kozh kent ar stumm Gennes. E brezhoneg e kaver Jeneva, Genava (d'après forme anc.) e geriadur Vallée. meneg ebet e Geriadur Hemon-Huon (na 1993, na 2005).\nDiasur eo orin Geneva.\nKinniget ez eus bet un orin keltiek en abeg d'ar galianeg genava, a zo kar d'ar c'hembraeg gen, genau ha d'ar brezhoneg genoù : e "genoù" al lenn emañ kêr.\nUn displegadur all zo deuet dre ar genyezhoniezh, pa dalvez ar wrizienn indezeuropek *gen- kement ha "javed", "jod", "chin" – un astenn d'ar ster-se eo "genoù" pa gomzer eus an dremm ha n'eo ket eus an digor ma lakaer boued ; kement ha "plegadenn", "kogn" e oa ster *gen- ivez (gwelit al latin genū, glin), alese Geneva oc'h ober dave d'ar c'hogn a zo e penn al lenn.\nKeltiek avat e chom an dibenn -ava..\nUr gêr a bouezAozañ\nEil kêr Suis eo Geneva ha kêrbenn ar c'hanton. 185 028 a dud a oa enni e 2005, met an dachenn kêriet en dro dezhi, a'n em astenn war kanton Vaud ha departamantoù gall an Ain hag an Haute-Savoie, a vev enni 760 000 a dud.\nE bro an Allobroged e oa pa oa aloubet gant ar Romaned. Menneget eo gant Julius Kezar e 58 araok JK en e oberenn De Bello Gallico.\nDouar repuidi eo Geneva abaoe pell, dreist-holl abaoe ma voe degemeret enni ar Brotestanted heskinet, evel Guillaume Farel, Jean Calvin pe Théodore de Bèze, ma veze graet ar Roma brotestant anezhi, hag ivez kêr Calvin. E-touez an holl bolitikerien repuet enni menegomp Lenin a-raok dispac'h 1917.\nKalz a aozadurioù etrevroadel zo diazezet e Geneva:\nPalez ar Broadoù\nsez europat Aozadur ar Broadoù Unanet\nAr Groaz Ruz etrebroadel\nAozadur Bedel ar Yec'hed\nha kalz re all.\nBuenos Aires (1991)\n310 hektar a zo dindan koad pe geot, da lavarout eo 20% eus douar kêr.\nBrudet eo ar c'hleub Servette FC savet e 1890. E 2005 e reas freuz-stal.\nEtre 1700 ha 1853, ne oa nemet ur vered e kêr, hini Plainpalais. E penn-kentañ ar bloavezhioù 1850, e voe krouet hini Châtelaine, hini Saint-Georges er bloavezhioù 1880. Hini kumun Petit-Saconnex zo e kêr abaoe 1931 pa voe ken deuzet an div gumun. E-touez an dud veur beziet e Geneva menegomp Jean Calvin ha Jorge Luis Borges.\nTud veur bet ganet e GenevaAozañ\nHenri Dunant, medisin\nIsabelle Eberhardt, skrivagnerez\nJacques Necker, politikour gall\nJean-Jacques Rousseau, prederour\nFerdinand de Saussure, yezhoniour\nMichel Simon, aktour\nAlain Tanner, filmaozour\nPaul-Émile Victor, ergerzhour, gwerinoniour, skrivagner gall\nAbadennoù ar miz\nGwelet eus an egor gant WikiMapia\nSkridoù diwar-benn ar Brotestantiezh e Geneva (XVI-vet kantved)\nSkridoù diwar-benn ar Brotestantiezh e Geneva (XVII-vet kantved))\nSkrid diwar-benn orin trojan Geneva hag enepskrid\nGeneva deskrivet gant Voltaire en Enkiklopediezh Diderot (XVIII-vet kantved)\nSkeudennoù eus kêr\nGeneva filmet war-eeun\nIstorioù eus kêr Geneva eus 1910 da 2006\nGeneva, keoded eus ar bed, gant TV5\n↑ 1,0 ha1,1 Georges Dottin (1920), La langue gauloise, Slatkine Reprints, Genève, 1985, ISBN 2-05-100802-8, p. 108.\nAdtapet diwar « https://br.wikipedia.org/w/index.php?title=Geneva&oldid=1983659 »\nKemm diwezhañ d'an 31 Meu 2022 da 16:52\nKemmoù diwezhañ degaset d'ar bajenn-mañ d'an 31 Meu 2022, da 16:52.


Journal de Renaud Camus, jeudi 27 novembre 2014\ncréée le vendredi 28 novembre 2014, 18 h 06\nmodifiée le vendredi 28 novembre 2014, 18 h 30Jeudi 27 novembre 2014, minuit & demi. Il y a quelque chose dont je voulais parler ici ces dernières semaines, qui s’est dérobé ~~ ~~~~, ~~~~ ~~’~~~~ ~~~~~~~ ~~~ ~~~~~ ~~~~~~~~ ~~~ ~~~~~~ ~~~ ~~~~ ~~ ~~~~~~~~ s’est effacé de ~~~~~~~~ ~~~ ~~~~ ~~~~~~~. ~~~ ~~~~~~~~~ ~~~~~ ~~~~~~ ~~~ ~~~~ ~~~ ~~ ~~~~~~~, ~~~ ~~~~~~~ ~~~~~~~~ ~~~~ ~~~ ~~~~~~~~, ~~’~~~~~~~ ~~~~ ~~~ ~~~~~~~ ~~~~ ~~~~~~~ ~~~ ~~~~~~, et qui vont ~~’~~~~~~~~~~ ~~~~~ ~~~~ ~~~~~~. ~~~~~~ ~~~~~~-~~~~~ ~~~ ~~’~~ ~~~~~~ ~~~~~~ ~~~~~~~~ ~~~~~ ~~~~~~~~~~ ~~~ ~~~~~~ ~~~ ~~~~~~ ~~~ ~~~~~, Les Faux-monnayeurs, ~~~ ~~~~ ~~~~~~~ ~~~~ ~~~ ~~~~~ le plus familiers ~~~~~~~ ~~~~~~~~~. ~~~~~ ~~~ ~~’~~~ ~~~~ ~~~~~~~~~ ~~~~~ ~~~~~~~~ ~~~~~~~~~~ ~~~ ~~~~ ~~~ ~~~~~~~, ~~~ ~~~~~~~ ~~~ ~~~ ~~~~~~~~ ~~~ ~~~~~ ~~~~~~~~~~ ~~~~~ ~~~ ~~~~~~~~~ ~~~ ~~~~~~, sur les collines. ~~~ ~~~ ~~~~~ ~~~~ ~~~~ ~~~~ ~~~ ~~~~~~~~~ ~~~~~~ ~~~~~~~ ~~~~ ~~~~~~~~~ ~~~ ~~~~~~~~~~~, ~~~ ~~~~ ~~~~ ~~~ ~~~~~ ~~~~~~~~~ ~~ ~~’~~~~~~~~ ~~ ~~~ ~~~~~~~~, ~~~ ~~~~ est loin d’être ~~~ ~~~~ : ~~~’~~~~~~~~~~~-~~~ ~~~ ~~~ ~~~ ~~~~~~~~~~ ~~~~ ~~ ~~~ ~~~~~~~~~ ~~~ ~~~~ ~~~ ~~~~~~~~~ ~~~~~~~~~, ~~~~~~ ~~~~~~~, ~~~~~ ~~~ ~~~~~~~~, ~~~~~~~~, ~~’~~~~~~ ~~~~~~~ ~~~ ~~~ ~~~~~~~~~, ainsi qu’il m’advient ~~~~~~~~~~~ ? ~~~~~~~~ ~~~~~~ ~~’~~~~~~~~~~, ~~~ ~~~~~~~~~ ? ~~~ ~~~~~~~~~~~ ~~~~ ~~~ ~~~~~~ ~~~~~ ~~~~~ ~~~~ ~~~~ ~~~~~ ~~’~~~~~~~~, ~~~ ~~~~ ~~~~ ~~~ ~~~~~~ ~~~ ~~~~ ~~~~~~~~~. ~~~~~~~ ~~~~~~~~ que j’aie toujours ~~~~~~ ~~~’~~~ ~~ ~~ ~~~~ ~~~~~~ ~~~~~~~~~ ~~~~~ ~~’~~~~~~, ~~~~~ ~~~ ~~~~~~, ~~~~~ ~~’~~~~~~~~~~~, ~~~ ~~~~~ ~~~~~~~~~~~ ~~~~~ ~~~ ~~~~~~~~ ~~~’~~~~ ~~~~~~~ ~~~~~~ ~~~~ ~~~~~~~~~ ~~~~~~~~~~~, ~~~ qui voudraient se ~~~~~~~~~~. ~~~~~~ ~~~~~~~~, ~~’~~~~ ~~~~~~~~~~~~ ~~~ ~~~~~~~~~, ~~~, ~~ ~~~~~ ~~~ ~~~~~~, ~~’~~~~~~~~~~~~ — ~~~~ ~~~~~~ ~~~ ~~~~~~ ~~~ ~~~ ~~~~~~~~~~~ ~~ ~~’~~~~~~, ~~~~~~, “~~~ ~~~~~~~~~~~ ~~~~ le manque” ; et ~~~~~~ ~~~~~~, ~~’~~ ~~~~~~ (~~~~~ ~~~~~~, ~~~ ~~~~~~~~ ~~~~ ~~~~~~~~~~~), ~~~ ~~~~ ~~~~~~~~~~~ ~~~ ~~~~~~~~ ~~~ ~~~~~~~, ~~~ ~~ ~~ ~~~~~~~~~ ~~~~~~~, ~~ ~~’~~~~~~~~~~~ ~~’~~~~~~~~ Compagnon.\nBien ~~~~~~~~ — non, pas bien entendu, ~~~~ ~~~ ~~’~~~ ~~~ ~~~~ ~~~~~~ ~~~~~~~ ~~~~ ~~~~~… —, ~~~~~ ~~~~~~~~ ~~~ ~~ ~~~~~~ ~~~~ ~~’~~~~~~~ ~~~-~~~~~~~ ~~~’~~~ ~~~~~~ ~~~~~ ~~~ ~~~~~~~~ ~~~~~ ~~~ ~~~~ m’avait échappé pour ~~~’~~~ ~~~ ~~~~~~~~~. ~~~~~~ : ~~’~~~~ ~~~ ~~~~~ ~~~~~~~ ~~~~~~~~~~ ~~~~ ~~’~~ ~~~~~~~~~ ~~~ ~~~~~~~~~~ ~~~~~~~, ~~ ~~~ ~~~~~~~~~~~, ~~~~ ~~~ ~~~~~~ ~~ ~~~~~~~~~ ~~~ ~~~~~~ ~~~ ~~~~~~~~~~~~~ britannique de ses ~~~~~ ~~~~~~~~~~~~~~~ ~~~~~~ ~~~ ~~~~~~~~, ~~~~~~~~~~~ ~~~ ~~~~~~~, ~~ ~~~~~~~~. ~~~~~ ~~~~~~~~~~ ~~~~~ ~~~ ~~~~~~~~ ~~~ ~~~~~~, ~~’~~~~ ~~ ~~~~~~~~ ; ~~~ ~~~~~ ~~~~ ~~~~~~~~ ~~~~~~~~~ ~~~~~~~~~~ ~~~ Whitehall seront convertis ~~~ ~~~~~~~~~~ ~~’~~~~~~~~~~~ ~~~ ~~~ ~~~~~~~~ ~~~~~~~, ~~~~~ ~~~~ ~~~~~~~ ~~~~~~~~~~~. ~~~ ~~’~~~ ~~~~~~~~ ~~~~ ~~~~~~~~~~ ~~~ ~~~ ~~~~~~~~~~ ~~~~~ ~~~~~~ ~~~ ~~~ ~~~~~~~, ~~~~ ~~~~~~ ~~~ désespoir rageur, une ~~~~~~~~~~~~ ~~~~~~~~~ ; ~~~ ~~~~~~ ~~~ ~~~~~~~~~~~ ~~~~ ~~~ ~~~~~~~~~~~~~ ~~~ ~~~~~~~~~ ~~~~~~~~~~~~~, ~~~’~~~ ~~~~~~~ ~~~~ ~~~~~~~ ~~~~~~~~, ~~~ ~~~~~~~~~ ~~~~~~~ ~~~~-~~~~~, ~~~~~~~ ~~~~ ~~~~~, ~~~~~~~ ~~’~~~~~~~, ~~~~~~~ tout ce que ~~~~~ ~~~~~~~. ~~~~~ ~~~~~~~~ ~~~ ~~~~~~~~~~~~~ ~~~~~~~~~ ~~~ ~~~~~ ~~~~ ~~~~~~ ~~~ ~~~ ~~~~~~~~ ~~~~ ~~~ ~~~~~~~~~~ ~~~~ ~~~~~~~~~. ~~~~~ ~~~~~~~~~~~~~ ~~~ ~~~~~~ ~~~ ~~’~~ ~~ ~~~~~~ de moyen plus ~~~~~~~~ ~~~~ ~~’~~~ ~~~~~~ ~~~~~~~~~~~~ ~~~~ ~~~~~~ ~~~ ~~~~~~~~, ~~~ ~~~ ~~~~~~~~~~~~~~ ~~~~~~ ~~~~~ ~~~ ~~~~~~. ~~~ ~~’~~~~ ~~~~~~ ~~~~ ~~~~~~~~ ~~~~~~~~ ~~~ ~~~ ~~~~~~~~~~~~~~~~, ~~~ ~~~~~~~~~ d’autre part. Comment ~~~~ ~~~~~~~~ ~~~ ~~~~~~ ~~~~~~~~~~ ~~~ ~~~~~~~-~~~~~~ ~~~~ ~~~’~~~ ~~~~~~~~ ~~~ ~~~~~~~~~ ~~~~~~~~~~ ~~~~~~~~~~ ~~~ ~~~ ~~~~~~~~~ ~~~~~~~~~~~~~~~ ~~ ~~~ ~~~~~~~~~~~~ ~~~~~~~~~~~~ ~~~~~~ ~~~~~~~~ ~~~ ~~~~~ ~~~~~~~~~ à leur prestige, ~~’~~~~~~~ ~~~~~ ~~~~~~~~~~~ ~~~~~~~~~ ~~~~ ~~~~~ ~~~~~~~~~~ ~~ ~~~~~~ ~~~ ~~~~~~~~~~ ? ~~~~~ ~~~~~~~~ ~~~’~~~ ~~’~~ ~~ ~~~~~ ~~~ ~~~~~ ~~~~~~~~~~~ ~~~’~~~ ~~~~~~~~ ~~~~ ~~~ ~~~ ~~~~~ ~~~~, qui ne donne ~~~~~~ ~~~~~~ ~~~ ~~~~-~~~~~, ~~~~ ~~~~~ ~~~~~ ~~~~~~~~ ~~~~~ ~~~ ~~~~~~~ ~~~ ~~~ ~~~ ~~~ ~~~~~~~ ~~~~~~ part.\nJe ~~~ ~~~~~~~ ~~~~~~~ ~~~~ ~~~~~~~ ~~~~ ~~~~~~~~~~ ~~~~~~~, ~~~ particulier celles du ~~~~~~ ~~~~~~~~~~~~~, ~~~ ~~~~ ~~~~~~ ~~~ ~~~~~~~~ ~~’~~~~~~~~~~~~~ ~~~~~, ~~~ ~~’~~~ ~~~ ~~~~~~~~~~ ~~~~~ ~~~~ ~~~~~~~~~~~~ ~~~ ~~~~ ~~~~~~~~~~~ ~~~~~~~~~~, ~~~ ~~~~~ ~~~~ ~~~~~~~~ ~~~~~~, ~~~~ ~~~~~~~, les esplanades, sont ~~~~~~~~ ~~~~~~ ~~~~ ~~~~~~~, ~~~ ~~~~~~ ~~~~ ~~~~ ~~~~~~ ~~~ ~~~~~~~~ ~~ ~~~~ ~~~~~ ~~ ~~~~~. ~~~ ~~~~~~~~~~~, ~~~~~~ ~~~ ~~~~~~~, ~~~ ~~~~~ ~~~’~~~~~~~ ~~~~ ~~~~~~, ~~~~ représentations, ses atlas. ~~~~~ ~~~~~~~ ~~~~~~~~~~~~~ ~~~~~ ~~~ ~~~~~~ ~~~~~ ~~~~~~~~, ~~~ ~~~ ~~~~~~~~~~ ~~~~~~~~~~~ ~~~ ~~’~~~~~~~~~, ~~’~~~~~~~ ~~~~ ~~~~~ ~~~ ~~~~~~~ ~~~~~~~~~~ ~~~ ~~~~~ ~~ ~~~~ ~~~~ ; ~~~ ~~~ finira de s’hébéter ~~’~~~~~~ ~~~~~~~~~~~~, ~~~~~ ~~~~~ ~~~ ~~~~~~~ ~~~~~ ~~~~~~ ~~~ ~~~~~ ~~~~~~~~~~~~~~ ~~~~~ ~~~’~~~ ~~~~~~ ~~~~~~~ ~~~ ~~~ ~~~~, ~~~ ~~~~~ ~~~~ ~~~ ~~~’~~~ ~~~~. ~~~ ~~’~~~~~ ~~~~~ pour se guider ~~~~ ~~~~ ~~~~~~~~ ~~~~~~~~~~~~ ~~~ ~~~~ ~~~~~~~~~.\nvoir l’entrée du jeudi 27 novembre 2014 et ses 2 images dans Le Jour ni l’Heure


Compte a rebours. - Page 3\nCompte a rebours.\nSujet: Re: Compte a rebours. Lun 18 Fév - 7:38\nSujet: Re: Compte a rebours. Lun 18 Fév - 11:35\nSujet: Re: Compte a rebours. Lun 18 Fév - 13:05\n9 970 ( :sleep: )\nSujet: Re: Compte a rebours. Lun 18 Fév - 15:01\nSujet: Re: Compte a rebours. Lun 18 Fév - 16:45\n9 968 (QUINEEEEEEE )\nSujet: Re: Compte a rebours. Lun 18 Fév - 18:10\nSujet: Re: Compte a rebours. Lun 18 Fév - 18:15\n9 966 (Chiffre zarb ...)\nSujet: Re: Compte a rebours. Lun 18 Fév - 19:57\nSujet: Re: Compte a rebours. Lun 18 Fév - 21:21\nSujet: Re: Compte a rebours. Lun 18 Fév - 21:59\nSujet: Re: Compte a rebours. Lun 18 Fév - 23:06\nSujet: Re: Compte a rebours. Mar 19 Fév - 10:42\nSujet: Re: Compte a rebours. Mar 19 Fév - 16:05\nSujet: Re: Compte a rebours. Mar 19 Fév - 16:32\nSujet: Re: Compte a rebours. Mar 19 Fév - 16:33\nSujet: Re: Compte a rebours. Mar 19 Fév - 16:34\nSujet: Re: Compte a rebours. Mar 19 Fév - 16:35\nSujet: Re: Compte a rebours. Mar 19 Fév - 16:36\nSujet: Re: Compte a rebours. Mar 19 Fév - 16:37\nSujet: Re: Compte a rebours. Mar 19 Fév - 16:38\nSujet: Re: Compte a rebours. Mar 19 Fév - 16:40\nSujet: Re: Compte a rebours. Mar 19 Fév - 16:41\nSujet: Re: Compte a rebours. Mar 19 Fév - 16:42\nSujet: Re: Compte a rebours.


Júu ʼmɨ́ɨ e cacuo fidiée 2 Corintios 4\n1 Jo̱ co̱ꞌ eáamˊ guiúngˉ Fidiéeˇ, jo̱baꞌ cacuøꞌrˊ jneaꞌˆ e jmooˉnaaꞌ e ta˜ la. Jo̱ co̱ꞌ lajo̱b lɨ́ɨˊguɨ, jo̱baꞌ dseángꞌˉ jaˋ lɨtúngˉ dsiˋnaaꞌ. 2 Jo̱ dseángꞌˉ caꞌˊ nɨcaꞌnaangˉnaaꞌ lajaléꞌˋ e cuøˊ fɨꞌɨꞌˋ e quɨ́ꞌˉ tɨ́ɨngˋ dseaˋ jmóorˋ fɨˊ lɨ˜ cǿøngꞌ˜; jo̱ jaˋ ngɨˋnaaꞌ lɨ́ꞌˆ jmɨgǿøngˋnaaꞌ dseaˋ rúꞌˋnaaꞌ, o̱ꞌguɨ guiaˋnaaꞌ júuˆ e jiéꞌˋ jí̱i̱ꞌ˜ laco̱ꞌ féꞌˋ júuˆ quiáꞌˉ Fidiéeˇ. Co̱ꞌ jneaꞌˆ lɨ́ꞌˆ lɨˊ guiaˋnaaꞌ júuˆ dseángꞌˉ laco̱ꞌ lɨ́ɨˊ júuˆ quiáꞌˉ Fidiéeˇ, jo̱baꞌ guiʉ́bˉ nɨñiˊ dseaˋ rúꞌˋnaaꞌ e dseángꞌˉ lajo̱b jmooˉnaaꞌ jo̱guɨ lajo̱bɨ tíiˊ ni˜ Fidiéeˇ cajo̱. 3 Jo̱ e júuˆ quiáꞌˉ Fidiéeˇ e guiaˋnaaꞌ quiáꞌˉ jial laangˋ dseaˋ jee˜ jaléꞌˋ dseeˉ quiáꞌrˉ lɨ́ɨˊ e jaˋ ꞌgooˋ guǿngꞌˋ, dsʉꞌ lɨ́ɨˊ lajo̱ jí̱i̱ꞌ˜ quiáꞌˉ jaléngꞌˋ i̱ dseaˋ i̱ nɨteáangˉ fɨˊ ngolíingˋ fɨˊ lɨ˜ ꞌlɨꞌˆ. 4 Co̱ꞌ fii˜ i̱ ꞌlɨngꞌˆ i̱ quie̱ˊ nifɨˊ fɨˊ jmɨgüíˋ la, íˋbingꞌ i̱ jmooˋ e sɨjnɨ́ˆ mogui˜ jaléngꞌˋ i̱ dseaˋ i̱ jaˋ jáꞌˉ lɨ́ɨngˋ júuˆ quiáꞌˉ Fidiéeˇ e laco̱ꞌ jaˋ ningáiñꞌˋ e júuˆ jo̱ jo̱guɨ e laco̱ꞌ jaˋ niníiñˋ jial jloꞌˆ niingˉ e júuˆ quiáꞌˉ jial laangˋ dseaˋ jee˜ jaléꞌˋ dseeˉ quiáꞌrˉ lɨ˜ féꞌˋ jial tíiˊ niingˉ jloꞌˆ lɨ́ɨngˊ Dseaˋ Jmáangˉ i̱ lɨ́ɨngˊ Fidiéeˇ cajo̱. 5 Dsʉꞌ jneaꞌˆ jaˋ ngɨˋnaaꞌ guiaˋnaaꞌ júuˆ quíˉnaaꞌ yee˜naaꞌ, dsʉco̱ꞌ jneaꞌˆ guiaˋnaaꞌ júuˆ e Dseaˋ Jmáamˉ dseaˋ lɨ́ɨiñˊ Fíiˋnaaꞌ, jo̱ jneaꞌˆ lɨco̱ꞌ lɨ́ɨˊnaaꞌ dseaˋ i̱ jmooˋ ta˜ quiníˆnaꞌ uíiꞌ˜ e lɨ́ɨˊnaaꞌ dseaˋ quiáꞌˉ dseaˋ do. 6 Jo̱ Fidiéeˇ i̱ caquiʉꞌˊ ta˜ e calɨseáˋ jɨˋ fɨˊ lɨ˜ nʉʉˋ sǿꞌˋ, íbˋ Fidiéeˇ i̱ cajméeˋ cajo̱ e lafaꞌ nɨcalɨseáˋ jɨˋ fɨˊ dsiˋnaaꞌ, jo̱ laꞌeáangˊ có̱o̱ꞌ˜ e jo̱ cuǿøngˋ lɨne˜naaꞌ jial tíiˊ jloꞌˆ niingˉ Fidiéeˇ e jnéengˉ fɨˊ ni˜ Dseaˋ Jmáangˉ.\nJial se̱e̱ˉnaaꞌ laꞌeáangˊ có̱o̱ꞌ˜ júuˆ quiáꞌˉ Dseaˋ Jmáangˉ\n7 Jo̱ e júuˆ jloꞌˆ e quíingˊ eáangˊ do, jneabꞌˆ dseaˋ léeˊnaaꞌ e jo̱. Jo̱ dsʉꞌ jneaꞌˆ lɨco̱ꞌ lɨ́ɨˊnaaꞌ lafaꞌ co̱o̱ˋ tuꞌˊ guóoꞌ˜ e laco̱ꞌ ꞌñiabꞌˊ Fidiéeˇ dseaˋ jmilir˜ jial tíiˊ ꞌgøiñꞌˊ có̱o̱ꞌ˜ e júuˆ jo̱, jo̱ o̱ꞌ yee˜naaꞌ dseaˋ jmooˉnaaꞌ lajo̱. 8 Jo̱ nañiˊ faꞌ eáamˊ dsingɨ́ɨngˉ jneaꞌˆ jaléꞌˋ iihuɨ́ɨˊ, dsʉꞌ jaˋ lɨꞌˋ jneaꞌˆ jaléꞌˋ e jo̱. Jo̱guɨ seabˋ mɨ˜ eeˋgo̱ fɨꞌíˆ dsíiˊ jmooˉnaaꞌ, jo̱ dsʉꞌ jaˋ lɨtúngˉ dsiˋnaaꞌ có̱o̱ꞌ˜ e jo̱. 9 Jo̱guɨ seabˋ mɨ˜ ꞌníꞌˋ níingˉ dseaˋ jneaꞌˆ, dsʉꞌ jaˋ yee˜naaꞌ se̱e̱ˉnaaꞌ; jo̱guɨ seabˋ mɨ˜ gabˋ jmángꞌˋ dseaˋ jneaꞌˆ, dsʉꞌ jaˋ quɨ́ɨꞌr˜ jmɨɨ˜ faꞌ niꞌíiñˉ jneaꞌˆ. 10 Jo̱ doñiˊ jiéꞌˋ ngɨˋnaaꞌ, dseángꞌˉ dseáamꞌ˜ se̱e̱ˉnaaꞌ, co̱ꞌ dseáamꞌ˜ e nijngángꞌˉ dseaˋ jneaꞌˆ lɨ́ꞌˆ laco̱ꞌ cangongɨ́ɨngˉ Jesús; jo̱ dsingɨ́ɨngˉnaaꞌ lajo̱ e lɨ́ꞌˆ laco̱ꞌ nilɨli˜ e cøømˋ seengˋ Jesús có̱o̱ꞌ˜ jneaꞌˆ. 11 Jo̱ jaléngꞌˋ jneaꞌˆ dseángꞌˉ contøømˉ dseángꞌˉ dseáangꞌ˜ se̱e̱ˉnaaꞌ dsʉꞌ uíiꞌ˜ e lɨ́ɨˊnaaꞌ dseaˋ quiáꞌˉ Jesús, jo̱ lajo̱baꞌ nilɨli˜ e seemˋbre có̱o̱ꞌ˜ jneaꞌˆ, dseaˋ lɨ́ɨˊnaaꞌ jí̱i̱ꞌ˜ dseaˋ jmɨgüíˋ. 12 Jo̱ co̱ꞌ lajo̱b lɨ́ɨˊ, jo̱baꞌ dseángꞌˉ jee˜ ꞌmóˉ se̱e̱ˉ jneaꞌˆ e laco̱ꞌ ꞌnʉ́ꞌˋ lana nɨseengˋnaꞌ lata˜ có̱o̱ꞌ˜ Fidiéeˇ.\n13 Jo̱ lalab cajmeꞌˊ jaangˋ dseaˋ fɨˊ ni˜ jiˋ quiáꞌˉ Fidiéeˇ ie˜ lamɨ˜ caféꞌrˋ lala: “Laꞌeáangˊ e jáꞌˉ calɨ́nˉn júuˆ quiáꞌˉ Fidiéeˇ, jo̱baꞌ cafáꞌˉa.” Jo̱ lajo̱b jmooˋ jneaꞌˆ cajo̱, co̱ꞌ lajo̱b jáꞌˉ lɨ́ɨˋnaaꞌ, jo̱ uíiꞌ˜ e jo̱baꞌ féꞌˋnaaꞌ. 14 Co̱ꞌ guiʉ́bˉ nɨne˜naaꞌ e Fidiéebˇ dseaˋ cajméerˋ e cají̱ꞌˊtu̱ Fíiˋnaaꞌ Jesús, jo̱guɨ nɨne˜baaꞌ cajo̱ e lajo̱b nijmérˉ có̱o̱ꞌ˜ jneaa˜aaꞌ lɨ́ꞌˆ laco̱ꞌ cajméerˋ có̱o̱ꞌ˜ dseaˋ do; jo̱ co̱lɨɨng˜ có̱o̱ꞌ˜ ꞌnʉ́ꞌˋ nidsijeáaiñˉ jneaa˜aaꞌ fɨˊ quiniˇ dseaˋ do. 15 Jo̱ lajaléꞌˋ e cangongɨ́ɨngˉnaaꞌ do, cangojéeˊ e lɨ́ꞌˆ laco̱ꞌ niꞌuíingˉ guiʉ́ˉ quíiˉnaꞌ. Jo̱ cangojéeˊ lajo̱ cajo̱ e lɨ́ꞌˆ laco̱ꞌ i̱ fɨ́ɨngˊguɨ niꞌíngꞌˋ júuˆ quiáꞌˉ Fidiéeˇ quiáꞌˉ jial tíiˊ guiúiñˉ, jo̱ lajo̱baꞌ i̱ fɨ́ɨngˊguɨ nicuǿꞌˉ guiꞌmáangꞌˇ Fidiéeˇ e laco̱ꞌ nilɨꞌgooˋ dseaˋ do.\n16 Jo̱ uíiꞌ˜ e lajo̱b lɨ́ɨˊ, jo̱baꞌ jaˋ lɨtúngˉ dsiˋ jneaꞌˆ có̱o̱ꞌ˜ jaléꞌˋ e dsingɨ́ɨngˉnaaꞌ. Jo̱ nañiˊ faꞌ ngóoˊ dseáamˉ ngúuˊ táangˋnaaꞌ laco̱o̱ˋ jmɨɨ˜, jo̱ dsʉꞌ lɨ́ꞌˆ lɨˊ dsiˋnaaꞌ eáangˊguɨ ngóoˊ lɨ˜ bíˋ dsíiˊ laco̱o̱ˋ jmɨɨ˜. 17 Jo̱ lajaléꞌˋ e iihuɨ́ɨˊ e dsingɨ́ɨngˉ jneaꞌˆ fɨˊ jmɨgüíˋ la, e cateábˋ jaléꞌˋ e jo̱, jo̱guɨ jaˋ eeˋ ꞌgaꞌˊ lɨˊ tíiˊ; jo̱ dsʉꞌ lajaléꞌˋ e jo̱ nilɨꞌíingˆ ta˜ quíˉnaaꞌ lata˜ e laco̱ꞌ niꞌuíingˉ guiʉ́ˉ quíˉnaaꞌ e jaˋ cǿøngˋ có̱o̱ꞌ˜ fɨˊ ñifɨ́ˉ. 18 Jo̱ uíiꞌ˜ e lajo̱b lɨ́ɨˊ, jo̱baꞌ lana joˋ ta˜ dsiˋnaaꞌ có̱o̱ꞌ˜ jaléꞌˋ e jnéengˉ jǿøˆnaaꞌ fɨˊ jmɨgüíˋ la, co̱ꞌ có̱o̱ꞌ˜ jaléꞌˋ e jaˋ jnéengˉ jǿøˆbaaꞌ, có̱o̱ꞌ˜ e jo̱baꞌ e ta˜ dsiˋnaaꞌ; dsʉco̱ꞌ jaˋ uǿøˉ ee˜ lajaléꞌˋ e jnéengˉ jǿøˆnaaꞌ, jo̱ dsʉꞌ lajaléꞌˋ e jaˋ jnéengˉ jǿøˆnaaꞌ, dseángꞌˉ latab˜ dseángꞌˉ seaˋ lajaléꞌˋ e jo̱.


Buhez ar Sent/1894/Eucher - Wikimammenn\nBuhez ar Sent/1894/Eucher\n◄ Sant Konrad Sant Eucher Gregor II ►\nar ugentved devez a viz c’houevrer\nSANT EUCHER, ESKOP\nAr zant-ma a ioa ginidik a Orlean. He vamm her c’hinnige bemdez da Zoue epad m’edo oc’h he zougen, ha goude ma oue ganet, he fried hag hi a boaniaz ho daou da ober anezhan eur c’hristen mad hag eur paotrik fur ha devot. D’ann oad a zeiz vloaz e oue lakeat var ar siudi, hag abarz nemeur e lezaz pell var he lerc’h ar re a ioa ann hanter kosoc’h evithan. Dont a reaz evelse da veza habil-braz var ar Skritur Sakr, var ann theoloji ha lezennou ann Iliz, ha var skridou ann tadou santel.\nAr pez a garie dreist peb tra oa medita var ar Skritur Sakr, hag etouez levriou ar Skritur Sakr ann hini a blije muia d’ezhan oa liziri ann abostol sant Paol. He spered a veze dalc’h-mad o sonjal er c’homzou-ma euz ann Abostol : « Ar bed a zo henvel ouz eur spes hag a dremen evel eur skeud. » Ar c’homzou-ze a roaz c’hoant d’ezhan da vont da vanac’h ha d’ann oad a bevar bloaz var’nn ugent var a lavar lod, pe a zeiz vloaz var’nn ugent var a lavar lod all, ec’h en em dennaz enn abati Jumiej enn Normandi. Eno e renaz eur vuez ker pinijennuz, hag e oa ken aketuz d’ar bedenn ha d’he holl zeveriou all, ma servichaz da skouer d’ar re zoken a ioa tomma ho c’haloun e kenver Doue.\nEtre daou, e varvaz eskop Orlean, ha raktal ann dud a iliz hag ar bobl a c’houlennaz ma vije lakeat Eucher enn he blas. Great e oue hervez ho goulenn. D’ar mare-ze, Charles Martel a ioa e penn ar c’houarnamant e Frans. Hogen, ar prins-ma he-unan a falvezaz d’ezhan kas da Orlean eunn offiser a renk huela evit mont gant kannaded ann dud a iliz hag ar bobl da gerc’hat ar Zant da abati Jumiej.\nPa glevaz oa choazet da eskop, Eucher a zirollaz da vouela evel eur c’hrouadur. « — Enn han’Doue, emezhan d’ar venac’h all, dalc’hit ac’hanon enn ho touez ha n’am lezit ket da zistrei er bed el leac’h ma vinn marteze e riskl d’en em goll. » Mes ar venac’h all, er chountrol, hen aliaz da gemeret ar garg a ioa c’hoant da lakaat var he ziouskoaz ; rak guelet a reant oa bolpntez Doue e kemerje anezhi.\nAr Zant a heuliaz erfin ho ali hag o veza bet sakret eskop, ec’h implijaz he holl amzer evit silvidigez ann eneou a ioa fiziet ennhan. Labourat a eure da lakaat urs e peb tra ha da lamet ar giziou fall euz a douez ar bobl. Ne ehane da veilla var ar veleien hada gelenn he-unan ann dud fidel var guirioneziou ar relijion. Mont a rea ive aliez da vizita kouenchou he eskopti, ha ker mad oa e kenver ann holl ma’z oa karet gant peb hini evel eunn tad.\nC’houezek vloaz a ioa ma veve Eucher e peoc’h enn he eskopti pa oue kountet traou divar he benn da Jarles Martel. « Eskop Orlean, eme ann teodou fall, ne fell ket d’ezhan suja d’ho lezennou, hag a zo a du gant hoc’h enebourien. » Eur gaou braz a lavarent. Goulskoude ar prins ho c’hredaz, ha raktal, droug ennhan, e koundaonaz ar Zant d’ann harlu.\nKaset e oue da genta da Gologn. Mes kement a henor a oue great d’ezhan er gear-ze ma lavaraz Charles Martel he gas da eur plas all e kostez Liej, Meuze Eucher a c’houlennaz en em denna enn abati Sant-Tron, hag eno e vevaz evel eunn eal epad chouec’h vloaz. Erfin e kouezaz klanv hag e varvaz leun a veritou d’ann ugent a viz c’houevrer euz ar bloaz 743. Goude he varo Doue a ziskleriaz he zantelez dre eur maread miraklou.\nSant Eucher, diskuillet gant teodou fall, a oue ret d’ezhan dilezel he gark. Hen ober a reaz heb en em glemm.\nMa vec’h tamallet e gaou, guelit ha n’o pe ket great eunn droug all bennag ker braz pe vrasoc’h c’hoaz. Kemerit ho kroaz a galoun vad, ha kinnigit ho poan da Zoue evit paea dle ho pec’hejou. Mar d-eo talvouduz d’he c’hloar ha d’ho silvidigez, Doue a roi da anaout ar virionez pa vezo deuet ar mare.\nAr bed a zo henvel ouz eur spes hag a dremen evel eur skeud. Eur spes ne d-eo netra ; hogen, daoust hag ar pez ne d-eo netra a zo din euz hor c’harantez ? Daoust hag ar pez a dremen evel eur skeud a virit ma stagfemp outhan hor c’haloun ? Setu aze petra zonje Eucher enn he iaouankiz, ha petra reaz d’ezhan mont d’ar gouent evit en em rei holl da zervich Doue. Ma n’oc’h ket galvet da guitaat ar bed eveldhan, diouallit da vihana da glask hoc’h euruzded e traou ar bed ; rak e guirionez ann traou-ze ne d-int holl nemed avel ha moged, ha kaer o pezo, n’e ket gant avel ha moged e c’hellot biken karga no kaloun.\nAdtapet diwar « https://br.wikisource.org/w/index.php?title=Buhez_ar_Sent/1894/Eucher&oldid=23563 »\nKemmoù diwezhañ degaset d'ar bajenn-mañ d'an 10 Gou 2011, da 22:07.


Burton (Sir Benfro) - Wikipedia\nBurton (Sir Benfro)\nBurton zo ur gêriadenn hag ur gumuniezh eus Kembre, e kreisteiz Sir Benfro. Evel ma c'hoarvez aliezik er c'horn-se eus Kembre, ez eo "Burton" un anv-lec'h saoznek ha n'eus anv kembraek ebet gant ar gêriadenn.\nEmañ Burton war ribl norzh aber ar stêr Daugleddau, nepell diouzh kêr Penfro. Emañ Doc Penfro en tu all d'ar stêr hag a-raok ma vefe bet savet ur pont, e 1975, e oa bigi-treizh etre an div gêr. Eus an XIIIvet kantved eo an iliz, a zo gouestlet d'an Itron Varia.\nUr c'hastell zo e Burton, savet da gentañ en XIIIvet kantved hag adsavet er bloavezhioù 1930.\nE 2011 e oa 1 213 a dud o chom er gumuniezh ha 119 anezho a aoa kembraegerien (10%).\n↑ Ystadegau Allweddol ar gyfer Cymru, Swyddfa Ystadegau Gwladol, 2012\nAdtapet diwar « https://br.wikipedia.org/w/index.php?title=Burton_(Sir_Benfro)&oldid=1978060 »


Levr trede - Chap. XVIII. - Wikimammenn\nLevr trede - Chap. XVIII.\nVictor Guilmer, 1836 (p. 302-305)\n◄ Eus a zouçder maro an dud just. Eus an desirou santel eus ar maro. Carantes Doue. ►\nEus an desirou santel eus as maro.\nAn oll amser ma chomjoc’h var an douar, goude ma voa pignet Jesas en êe, a voue evidoc’h, Guerc’hes santel, un amser a hirvbud.\nEn em gonsumi a reac’h nebeut-ha-nebeut e creis ar flamou eus ar garantes divin ; mæs re c’houstad e voa erves ma en desirchac’h.\nAllas ! me a so re stag oc’h an douar evit guellout compren mad ar stad-se a languis santel e pehini e vouac’h betec an diveza instant eus ho pues.\nMar am eus poan o compren ar stad a languissamant spirituel e pehini e voa David pe lavare : Malheur din abalamour ma zeo astennet va bues er bed-ma ! pe autramant, an ardeur vras en devoa Sant Paul da velet e gorf o coueza e poultr evit beza gant Jesus da jamæs ; ma ne allan qet compren an traou-se, penaus e comprenfen peguen ardant e voa ho tesir-c’hui da veza unisset evit mad gant ho mab Jesus ?\nMa ve allumet em c’halon unan eus ar flammous-se a garantes pere a gonsume ho calon-c’hui, ô Guerc’hes ! oh ! peguer vil, peguen disprijabl e seblantfe din an douar, ha pebes huanadou ardant ne losqfen-me qet, pa sellan varzu an êe !\nEur galon leun a garantes evit Jesus, hac hi e deus netra da zesirout nemet ar bossession a Jesus memes ?\nHa pa en em bresantfe din oll madou ar bed-ma, evit va renta an eürussa eus an oll dud, ha ne dlefen qet atao lavaret : Ar guëlla evidon a so mervel ha beza gant Jesus-Christ ?\nPetra eo an oll madou evit an hini a anaves hac a gar Jesus ! Jesus a so ar mad souveren, Jesus a gompren, en ebqen, an oll vadou.\nBeza gant Jesus, an tad-se qer mad, ar mignon-se qen tener, ar mæstr-se qer generus, ar salver-se qen diga a garantes ! Beza gant Jesus, jouissa eus e bresanç, e garet eus an oll ene, e garet da jamæs !\nO Rouanes eus an êe ! ar bed an douar, hac hi a ell offr din madou dign da veza comparet gant re ar barados, e compagnunes Jesus !\nAh ! ar c’henta possubl ra zigoro, evit cargua va desirou, an demeuranç eürus e pehini e ma Jesus.\nJesus ebqen a ell va c’hontanti parfætamant.\nGuir eo penaus, mar tesiran, a eur c’hostes, ar maro evit en em unissa gant Jesus ; a eur c’hostes-all e meus aon da apparissa dirac tribunal va barner.\nМæs esperout a ran e misericod va Salver ; esperout a ran en hoc ’h intercession, ô Mari, va mam dener !\nYa, va mab, esperit hac esperit ferm. Mar deo Jesus eur barner terrupl, eo ive eur salver leun a vadeles.\nConservit ennoc’h doujanç e varnedigues, mæs ra vezo trec’h an esperanç hac ar garantes d’an aon ha d’ar spont.\nHo pet aon, mæs carit c’hoas muioc’h. Ne allit disques da Jesus ho carantes guëlloc’h eguet o souheti er guëlet souden e creis e driomphou, ha quittaat un douar e pehini eo facil hac æs en em bellaat dioc’h ar fidelite a dleer dezan.\nMar doc’h leun eus ar santimanchou-se, bezit assur, va mab, penaus Doue ho tifenno a enep oc’h adversourien, en amser ho maro.\nMe c’houlenno va-unan e zicour evidoc’h neuse ; car beilla a ran, da bep heur, var va bugale, mæs dreist peb tra da heur ho maro.\nAdtapet diwar « https://br.wikisource.org/w/index.php?title=Levr_trede_-_Chap._XVIII.&oldid=113623 »\nKemm diwezhañ d'an 3 Gen 2018 da 10:53\nKemmoù diwezhañ degaset d'ar bajenn-mañ d'an 3 Gen 2018, da 10:53.


Naturegezh - Wikipedia\nTiegezh noazhourien war an traezh\nSoudarded eus an aerlu aostralian e 1943 e-tal-kichen Darwin.\nUn termenadur ofisiel eus an naturegezh a zo bet degemeret e 1974 : « un doare da vevañ a-gendon gant an natur, aroueziet gant ar mont en noazh a-stroll, ha da bal dezhañ degas d’an den muioc’h a zoujañs dezhañ e-unan, d’ar re all ha d’e endro. »\nDisheñvel eo eta, daoust m’eo kar-tost, d’an noazhegezh, homañ a zo kentoc’h un doare personel da vevañ, gant ar soñj eo gwelloc’h evit ar c’horf hag ar spered bevañ en noazh, pe neuze evit ar blijadur traken, tra m’eo an naturegezh ur doare bevañ ha preder troet war an natur, bezañ an tostañ outi (bevañ en noazh eveljust met ivez debriñ boued bevoniezhel, doujañ d'an endro, skarzhañ ar merkoù sokial…), ha diazezet eo al luskad ivez war liammoù kevredigezhel (gant frammoù, vakañsoù…), kement-se holl evel ma tiskouez ar ger alamanek Freikörperkultur (Kultur ar c’horf distrob).\nDiazezet eo war an natur eta, ar sport, ar bevañ er-maez, hag alies eo en hañv, war vord an dour, eo e vez lakaet ar mennozhioù-se da dalvezout.\nN’eus er mont en noazh-se netra da welout gant ar sekselezh. Er c’hontrol, chom a ra dre vras an dud plaen ha parfet war an dachenn-se pa vezont a-wel d’an holl. Ul luskad tost d'ar spered familh eo ivez.\nGant an douaroniour gall Élisée Reclus, en eil rann an XIXvet kantved, e oa bet roet lañs d’ar mennozh-se. Met er broioù alamaneger (Alamagn, Aostria, Suis) eo e reas berzh dreist-holl, hag ivez e Skandinavia hag en Izelvroioù...\nHiziv an deiz eo aotreet mont en noazh war holl aodoù Danmark.\nDaoust d’ar pezh a c’heller krediñ, n’eo ket un doare bevañ a ya kalz war-raok bremañ, daoust ma’z a alies a-unan gant prederiadennoù berzh ganto evel an ekologiezh. Gant pouez brasoc’h-brasañ sevenadur ar Stadoù-Unanet (spered al "look" hag ar c'horfoù adc'hraet, liammañ noazhded ouzh sekselezh ha spered dibrenn…) hag ar relijionoù strizh, eo diaesoc’h-diaesañ lakaat ar mennozh da vont war-raok, ha meur a draezhenn a zo bet berzet d’an noazhegerien er bloavezhioù diwezhañ-mañ.\nTraezhennoù ma c’heller mont en noazh warno e Breizh[kemmañ | kemmañ ar vammenn]\nEr c’humunioù-mañ ez eus traezhennoù ma c’heller mont diwisk-kaer warno (divizoù a-berzh an tiez-kêr).\nAn Turball (traezhenn Penn-Bronn (!))\nLec’hioù all a zo e-lec’h m’eo asantet daoust ma’z eo diaotre.\nAdtapet diwar « https://br.wikipedia.org/w/index.php?title=Naturegezh&oldid=1685124 »\nKemmoù diwezhañ degaset d'ar bajenn-mañ d'an 23 Gen 2016, da 13:01.


Pennad pemp warn-ugent\nAn deg gwerhez\n1 « Neuze e vo rouantelez an neñv heñvel ouz deg gwerhez, kemeret ganto o lampou evid mond er-mêz da ziambroug ar pried. 2 Hogen, pemp anezo a oa diboell ha pemp a oa fur. 3 Hag en eur gemer o lampou, ne femer ket ar re ziboell eoul ganto. 4 Ar re fur a-vad a gemer eoul e buredou, gand o lampou. 5 Dre ma oa dale gand ar pried, e krogont oll da voredi ha da gousked.\n6 E-kreiz an noz e sav eun hopad : “Setu ar pried ! Kit er-mêz, en arbenn dezañ !” 7 Neuze e tihun an oll werhezed-se, hag e fardont o lampou. 8 Ar re ziboell a lavar d’ar re fur : “Roit deom lod euz hoh eoul : mervel a ra on lampou. 9 Ar re fur a respont : “Sur, emezo, ne vo ket tra-walh evidom hag evidoh. It kentoh da di ar varhadourien d’e brena evidoh.”\n10 Mond a reont da brena, hag e tegouez ar pried. Ar re hag a zo prest a ya tre gantañ evid ar pred-eured, ha prennet an nor. 11 Goude-ze e teu ive ar gwerhezed all : “Aotrou, Aotrou, emezo, digor deom !” 12 Respont a ra-eñ : “Amen, emezañ, n’ouzon ket piou oh-c’hwi”. 13 Beillit eta ! N’ouzoh nag an deiz nag an eur. »\n14 « Evel eun den eta o vond kuit da bell : gelver a ra e zervicherien ha roi e vadou dezo. 15 Da unan e ro pemp talant, d’eun all daou, ha d’eun all unan : da bep hini hervez e ouiziegez. Ha mond a ra kuit da bell.\n16 Dioustu e krog an hini e-neus bet pemp talant da ober ganta : gounid a ra pemp all. 17 Memez tra evid an hini e-neus bet daou : gounid a ra daou all. 18 Med mond a ra an hini e-neus resevet unan hepken d’ober eun toull en douar ha da guzad arhant e aotrou.\n19 Goude kalz amzer, e teu aotrou ar zervicherien-ze, hag e rent e gont ganto. 20 Tostaad a ra an hini e-neus resevet pemp talant, ha degas pemp talant all : “Aotrou, emezañ, pemp talant az-peus roet din. Setu amañ pemp all bet gounezet ganin.” 21 E aotrou a lavar dezañ : “Brao-tre, servicher mad ha feal ! War nebeud a dra out bet fidel : e penn kalz traou e vi lakeet ganin. Deus tre e levenez da aotrou !”\n22 Tostaad a ra ive an hini e-neus bet daou dalant : “Aotrou, emezañ, daou dalant az-peus roet din. Setu amañ daou all bet gounezet ganin.” 23 E aotrou a lavar dezañ : “Brao-tre, servicher mad ha feal ! War nebeud a dra out bet fidel : e penn kalz traou e vi lakeet ganin. Deus tre e levenez da aotrou !”\n24 Ha tostaad a ra an hini e-neus resevet eun talant hepken. “Aotrou, emezañ, da anaoud a ran da veza eun den kaled : medi a rez e-leh ma n’az-peus ket hadet, dastum a rez e-leh ma n’az-peus ket strewet. 25 Aon am-eus bet, hag eet on da guzad da dalant en douar. Setu : ema ganit ar pez a zo dit.” 26 E aotrou a respont, en eur lavared dezañ : “Servicher fall ha lezireg ! Goud a rees e vedan e-leh ma n’em-eus ket hadet, e tastuman e-leh ma n’em-eus ket strewet. 27 Red e oa dit eta lakad ma arhant en eun ti-bank. Ha d’am distro am-befe kavet ar pez ’zo din, gand an interest diwarnañ. 28 Lamit eta an talant digantañ, ha roit-eñ d’an hini e-neus deg. 29 Rag roet e vo da gement hini e-neus, hag e-no ouspenn. Med digand an hini n’e-neus ket, e vo tennet ar pez e-neus zoken. 30 Hag ar zervicher didalvez, taolit-eñ er-mêz, en deñvalijenn ziavêz : eno e vo leñvadeg ha skrignadeg dent. »\n« Deuit-c’hwi, tud benniget gand ma Zad ! »\n31 « Pa zeuio mab an den, en e hloar, hag an oll êlez gantañ, eh azezo war e dron a hloar. 32 Hag an oll bobladou en em zastumo dirazañ. Disranna a raio an eil re diouz ar re all, evel ma tisrann ar mesaer an dañvadezed diouz ar bouhed. 33 Lakaad a raio an dañvadezed war e du dehou, hag ar bouhed war e du kleiz\n34 Neuze e lavaro ar roue d’ar re war an tu dehou : “Deuit-c’hwi, tud benniget gand ma Zad ! Bezit hered d’ar rouantelez aozet evidoh, abaoe krouidigez ar bed ! 35 Rag naon am-eus bet hag ho-peus roet din da zebri, sehed am-eus bet hag ho-peus roet din da eva, estrañjour e oan hag ho-peus ma degemeret, 36 en noaz hag ho-peus ma gwisket, klañv hag ho-peus ma bizitet, bez’ e oan en toull-bah hag oh deut beteg ennon.”\n37 Neuze ar re just a responto dezañ : “Aotrou, emezo, pevare on-eus-ni da welet o kaoud naon evid da vaga, pe o kaoud sehed evid roi dit da eva ? 38 Pevare on-eus da welet beza estrañjour evid da zegemer, pe en noaz evid da wiska ? 39 Pevare on-eus da welet klañv pe en toull-bah evid dond beteg ennout ?” 40 Ar roue a responto hag a lavaro dezo : “Amen, eme-ve deoh : dre m’ho-peus greet kement-se da unan euz ma breudeur, euz ar re vihanna a zo amañ, din eo ho-peus her greet.”\n41 Neuze e lavaro d’ar re war an tu kleiz : “It pell diouzin, tud villiget, d’an tan peurbaduz, bet aozet evid an diaoul hag e êlez ! 42 Rag naon am-eus bet ha n’ho-peus ket roet din da zebri, sehed am-eus bet ha n’ho-peus ket roet din da eva, 43 bez’ e oan estrañjour ha n’ho-peus ket ma degemeret, en noaz ha n’ho-peus ket ma gwisket, klañv pe en toull-bah ha n’ho-peus ket ma bizitet.”\n44 Respont a raint-i ive neuze : “Aotrou, emezo, pevare on-eus da welet o kaoud naon pe zehed, o veza estrañjour pe en noaz, klañv pe en toull-bah, ha n’on-eus ket da zervichet ?” 45 Neuze e responto dezo : “Amen, emezon, dre n’ho-peus ket greet kement-se da unan euz ar re-mañ, euz ar re vihanna, din kennebeud n’ho-peus ket her greet.” 46 Ha mond a raio ar re-mañ d’ar hastiz peurbaduz, med ar re just d’ar vuhez peurbaduz. »